Ovo je srpska Sodoma i Gomora\nV. B.\t 17. februara 2017. 18:16\nKada se priča o prostituciji u Srbiji, uglavnom je fokus na nekoliko većih gradova, pa se uz glavni grad uglavnom pominju Novi Sad i Niš.\nVeliki broj devojaka iz Kruševca bavi se prostitucijom i u Beogradu.\nLokacije na kojima se najčešće mogu naći su autoput Beograd – Niš kod “Plavog mosta” i oko Železničke stanice. Sve one odlaze da studiraju, ali zbog teške porodične situacije, nemaštine i narkomanije završavaju na ulici.\nPrvo ih tuku i vezuju, uzimaju dokumenta i prisilno ih siluju i sve to snimaju, a zatim pod pretnjom da će snimke pokazati porodici prisiljavaju na prostituciju. Lokacije na kojima se klubovi nalaze su između Prištine i Kosovske Mitrovice a vlasnici klubova plaćaju lokalnoj policiji “kako bi ih pustili da rade”.\nVikend prostitucija je takođe poslednjih godina veoma popularna tako da tokom vikenda devojke odlaze u druge gradove kao što je Novi Pazar, gde rade po barovima, klubovima, raznim salonima za masaže i kvazi modnim kućama i agencijama. (kurir.rs)\nProstitucija definitivno treba da se legalizuje. Ona postoji, bilo bi licemerno govoriti o tome da se radi na njenom suzbijanju, štaviše, može se videti da se radi na njenom širenju. Omogućiti tim ženama da zarađuju, a da ne strahuju za svoj život. (drdoktor)\nveronika pre 7 meseca\nJedan veliki kamen da vežu oko vrata i neka” skoče u reku..a muškarci isti sistem .. SODOMA I GOMORA ..


Rapidforce i Cepeni Ćunci na niškom Xtreme festu - Rock SvirkeRock Svirke\nRapidforce i Cepeni Ćunci na niškom Xtreme festu\nU subotu 21. aprila u Nišu će biti održan Xtreme fest za sve ljubitelje čvrstog zvuka. Festival će biti održan u klubu Pravnog fakulteta “Juridicum” sa početkom u 20h.\nKultni bendovi Rapidforce i Cepeni Ćunci imaju status nosioca ovog festivala, a pored njih će nastupiti još tri odlična niška benda: Testator (speed-thrash metal), Suffering’s The Price (ex Bitumen – hard core) i Revolution (loud southern rock n’ roll).\nKarte u pretprodaji mogu se nabaviti u CD Sound music shopu po ceni od 250 dinara. Na ulazu će koštati 300 dinara.\nViše o učesnicima možete pogledati na njihovim facebook stranama:


Mart 30, 2019 10:45\nNovina da se na komisiju ne ide posle mesec dana bolovanja korisna je za teško bolesne, a izabranim lekarima donosi glavobolju - kako pomiriti dijagnoze, mogućnosti i želje pacijenata?\n"Pred nama je edukacija pacijenata pre svega da bolovanje nije godišnji odmor. Imamo dobru saradnju sa pacijentima i ukoliko oni kažu da su umorni i da postoji neki zdravstveni problem uzrokovan opterećenjem na poslu, mi izađemo u susret i otvorimo im bolovanje. Međitim, ovakve stvari ne bi trebalo da budu primer, jer je to po meni zloupotreba", kaže dr Dušanka Vujadinović iz Doma zdravlja "Stari grad".\nNaša sagovorica objašnjava da su dijagnoze poput dijareje, vrtoglavice, ukočenosti teško dokazive, pa ne preostaje ništa drugo osim da se pacijentima veruje na reč. Da mu takve "bolesti" u sezoni branja malina radnike masovno ne odvuku u polja, pobrinuo se vlasnik fabrike tekstila iz Arilja, koji svoje zaposlene tada šalje na kolektivni godišnji odmor.\n"Jasno je da stanovništvo Arilja dobrim delom dopunjava svoje prihode od malina i uopšte voćarske proizvodnje, pa je veliki problem prilagoditi se tome, u smislu organizovati proizvodnju tako da ljudi dobiju slobodne dane baš kad im treba – od sredine juna do sredine jula. Što se tiče korišćenja bolovanja, postoji i ta praksa, koliko čujem od kolega, ali nije tako često", kaže Milutin Stefanović, direktor preduzeća "Stefan Arilje".\n"Kod 70 odsto kontrolisanih od ovih pet odsto je potvrđena ocena, a za 30 odsto njih sprečenih je utvrđeno da je postajao neki propust", kaže Vesna Latinović iz RFZO-a.


Fudbalski tim i njihov trener, koji su proveli nekoliko nedelja zarobljeni u dubini tajlandske pećine, ponovo su se podsetili pakla kroz koji su prošli.\nNaime, dečaci i 25-godišnji trener prolazili su nedavno kroz tunel od oko 33 metra, samo dva meseca od njihovog dramatičnog spasavanja, a koji predstavlja repliku i deo je muzeja koji se gradi u čast heroja koji je život dao za dečake.\nDok su fudbaleri prolazili uskom "pećinom", mogli su da se čuju zvuci ispuštanja vode, a nalazili su i na opremu za spasavanje.\nDečaci su za lokalne medije, a prenosi britanski "Miror", izjavili da im se život promenio kako su proživeli pakao u pećini.\nMuzej će biti izgrađen u čast preminulog spasioca Suman Kunana, koji je ostao bez kiseonika prilikom spasavanja dečaka i njihovog trenera. U njemu će se, pored replike tunela, naći i Sumanova statua, ali i slike spasilaca koji su pronašli dečake.\nPodsetimo, dečaci uzrasta od 12 do 16 godina privukli su svetsku pažnju kada su se zaglavili u pećini na severu Tajlanda, u kojoj su proveli više od dve nedelje. U akciji spasavanja učestvovao je međunarodni tim spasilaca, među kojima se našao i jedan Danac srpskog porekla.\nDečaci su posle 10 dana od spasavanja pušteni iz bolnice, a onda su se pojavili u javnosti na tradicionalnoj ceremoniji u budističkom hramu.


Rodna kuća Servo Mihalja potpuno uništena -\nSaopštenje Udruženja antifašista Zrenjanina povodom urušavanje rodne kuće narodnog heroja Servo Mihalja.\nUdruženje antifašista Zrenjanina u više navrata pozivalo je organe lokalne samouprave da učine sve da se spreči potpuno urušavanje rodne kuće narodnog heroja Servo Mihalja.\nI pored naših apela, ništa nije učinjeno. Kuća je potpuno urušena, a preti i lom spomen ploče posvećene ovom narodnom heroju.\nSramotno je da se vlasti, i pored stalnog zaklinjanja u poštovanje tradicije antifašističke borbe, ovako odnose prema uspomenama na heroje koji su svoj život dali u borbi protiv najvećeg zla modernog doba.\nOvom prilikom ponavljamo apel lokalnim vlastima u Zrenjaninu da počnu sa rešavanjem ovog problema i da spreče lom spomen ploče.\nPošto je rodna kuća Servo Mihalja potpuno uništena, pozivamo nadležne da spomen ploču sačuvaju tako što će je izmestiti u park “Titov gaj” koji se nalazi u neposrednoj blizini rodne kuće narodnog heroja. Žrtve koje je naša zemlja imala u Drugom svetskom ratu ne smeju se zaboraviti. Najmanje što se mora učiniti je adekvatno održavanje spomen mesta koje podsećaju na žrtve nacizma i fašizma, navodi se u saopštenju Udruženja antifašista Zrenjanina.


Tanzanija: Zvaničnici kažnjeni zatvorom zbog kašnjenja\nŠest lokalnih zvaničnika u Tanzaniji kažnjeno je zatvorom zbog – kašnjenja na sastanak.\nKako presnosi AFP, stroga mera izrečena im je u sklopu kampanje koju je tanzanijska vlada predsednika Džona Magufulija pokrenula kako bi uvela red u administraciji i suzbila korupciju.\n„Zvaničnici su proveli šest sati u pritvoru po nalogu komesara distrikta“, piše danas list „Uhuru“.\n„Sledećeg dana su se pojavili dva sata ranije“, stoji u članku u kome se pozdravlja način disciplinovanja vladinih činovnika.\nSlučaj je zabeležen u jednom od predgrađa tanzanijskog najvećeg grada Dar es Salam. Šef lokalne uprave naredio je da se šestoro njegovih kolega pošalje iza rešetaka jer su kasnili tri sata na dogovoreni sastanak.


Kampanja o odgovoru zdravstvenog sistema na nasilje prema ženama\nPokrajinski sekretarijat za zdravstvo, socijalnu politiku i demografiju u saradnji sa Pokrajinskim zaštitnikom građana - ombudsmanom je u utorak, 10. marta 2015. godine u Novom Sadu okončala kampanju za podizanje svesti zaposlenih u zdravstvu u vezi sa njihovom ulogom u sprečavanju nasilja prema ženama.\nPoslednji od sedam sastanaka posvećenih ulozi zdravstvenih ustanova u zaštiti žena od nasilja u porodici i u partnerskim odnosima održan je u sali Instituta za javno zdravlje Vojvodina. Sastanku su prisustvovali predstavnici domova zdravlja, bolnica i zavoda za javno zdravlje sa teritorije južnobačkog okruga, kao i savetnici za zaštitu prava pacijenata i predstavnici Saveta za zdravlje u lokalnim samoupravama.\nOvom prilikom je predstavljen i Program za zaštitu žena od nasilja u porodici i u partnerskim odnosima u AP Vojvodini za period od 2015. do 2020. godine. Na obaveze zdravstvenih ustanova u zaštiti žena od nasilja u porodici i u partnerskim odnosima ukazala je pomoćnica pokrajinskog sekretara za zdravstvo dr Danijela Stanković Baričak. Praksu Doma zdravlja u Inđiji u zaštiti žena od nasilja u porodici predstavio je njegov direktor prim. dr Vasa Petrović. Zamenica pokrajinskog zaštitnika građana - ombudsmana za ravnopravnost polova Danica Todorov govorila je o iskustvima ove institucije u vezi sa postupanjem zdravstvenih ustanova u slučajevima nasilja prema ženama u porodici i u partnerskim odnosima.


Primarna selekcija otpada i u Čajetini – ZoomUe\nPrimarna selekcija otpada i u Čajetini\nby branko · 9 septembra, 2014\nČAJETINA-Opština Čajetina u saradnji sa gradom Užicem sprovodi projekat „Otpad nije smeće“ koji se finansira sredstvima Evropske unije. Ovim projektom se uspostavlja sistem primarne selekcije otpada na teritoriji opštine Čajetina.\nNabavljeno je 85 kontejnera koji će biti raspoređeni na Zlatiboru i u Čajetini u koje će građani odlagati selektovan otpad. Na ovaj način su stvoreni tehnički preduslovi za uspostavljanje primarne selekcije otpada. Uspeh ovog projekta, najpre zavisi od motivisanosti i učešća građana u ovoj akciji, s tim u vezi, pozivamo građane da pomognu sprovođenje ove akcije tako što će saslušati volontere koji će se već tokom septembra pojaviti pred njihovim vratima i tom prilikom ih upoznati sa primarnom selekcijom otpada i podeliti im plastične kese i propagandni materijal.\nTokom prethodnih nekoliko dana,od strane Udruženja nastavnika iz Užica „Opstanak“, sprovedena je obuka volontera koji će vršiti edukaciju stanovništva u okviru ovog projekta.Udruženje „Opstanak“ je izabralo predavače iz opštine Čajetina koji su sproveli obuku, a to su profesorke biologije Zorica Milosavljević, Danijela Mijajlović i Snežana Dučić.\nZa četiri dana koliko je trajala obuka edukovani su volonteri, srednjoškolci i budući studenti, koji imaju zadatak da za 6 dana stanovništvu Zlatibora i Čajetine, u 1.800 domaćinstava,podele 57.500 džakova, sa upustvima kako se vrši primarna selekcija otpada.\nČajetina će od ove godine početi sa primarnom selekcijom otpada. Nadamo se da će stanovništvo pozitivno reagovati na ovu akciju i naučiti da se u džakove koje dobiju,odvaja samo suva frakcija koja se odlaže u zelene kontejnere, dok će se ostatak otpada odlagati u postojeće kontejnere. Važno je da građani nauče na koji se način selektuje otpad, kao i da steknu naviku da vrše selekciju otpada, rekla je Zorica Milosavljević, jedan od predavača.\nby Vesna Đurović · Published 11 septembra, 2018\nSutra trka „Za srećnije detinjstvo“\nby Snjezana Ostojic · Published 27 septembra, 2019\nby Marija Vranic · Published 13 februara, 2020\nNext story Čajetina stvara bolje uslove za život mladih na selu (video)\nPrevious story Zarić nastavlja pohod prema olimpijskom zlatu (video)


Sajam poljoprivrede u Prištini - Bolja Zemlja\nOd 27. do 30. septembra biće održan poljoprivredni sajam u Prištini. Oko 100 srpskih poljoprivrednika iz 34 kompanije će učestvovati na ovom sajmu. Predsednik Privredne komore Srbije Marko Čadež rekao je da interesovanje naših proizvođača za ovaj sajam i poslovanje na kosovskom tržištu sve veće. Na listi izlagača sada se nalaze male i srednje firme iz gotovo svih segmenata agrobiznisa. U saradnji sa Privrednom komorom Kosova, PKS već treću godinu za redom organizuje nastup naših firmi iz poljoprivredno-prehrambenog i ostalih sektora, na ovom sajmu. Predsednik Čadež će tokom boravka na Kosovu razgovarati sa privrednicima iz srpskih sredina i učestvovaće na konferenciji “Prevladavanje barijera u poslovanju i normalizacija”.\nPrethodni tekstSuša je pogodovola kvalitetu grožđa\nSledeći tekstI poljoprivreda i energetika na jednom mestu


SRPSKA POLITIKA: CELA SRBIJA U ŠTRAJKU - ZVANIČNI MEDIJI KRIJU?!\nPORTAL SLOBODNE SRBIJE\nCELA SRBIJA U ŠTRAJKU - ZVANIČNI MEDIJI KRIJU?!\nČelnici Samostalnog sindikata radnike druge smene su o promeni odluke o štrajku obavestili na uobičajenom popodnevnom zboru u krugu fabrike, koji se organizuje kad je ovo izdanje Danasa u štampi. Kako su prošli na tom zboru, s obzirom na činjenicu, da su radnici na prekjučerašnjim i jučerašnjim okupljanjima žestoko negodovali zbog njihovog insistiranja na privremenom prekidu štrajka, saznaće se naknadno. To radničko nezadovoljstvo ponašanjem rukovodstva Samostalnog sindikata koje je juče iz Štrajkačkog odbora čak isključilo poverenika fabričkog ogranka UGS "Nezavisnost" Zorana Stanića, koji je bio protiv stava "samostalaca", moglo bi da ugrozi promenu plana o nastavku i radikalizaciji protesta.\nPoverenik UGS "Nezavisnost" i dojučerašnji član Štrajkačkog odbora Zoran Stanić siguran je da će poslodavac da poveća zarade zaposlenih, ali ne mnogo. Značajnije povećanje ne bi, prema njegovom mišljenju, odgovaralo ne samo Fijatu, nego ni srpskim vlastima, koje strahuju da bi, slučaju da se radnici izbore za plate primerene svom radnom angažmanu, njihove kolege širom Srbije mogle da se povedu njihovim primerom, što bi za posledicu imalo talas radničkih štrajkova.\nInače, u FCA Srbija trenutno ima 2.405 zaposlenih, što je za 50-ak radnika manje od ugovorom predviđenog broja radnika, zbog čega sindikalci ne veruju u pretnje rukovodstva Fijata da će otpustiti novih 320 radnika, ako se ne obustavi štrajk. Tu "poruku" drugog čoveka Fijata Alfreda Altavile u Kragujevac je, prema našim saznanjima, doneo šef kabineta premijerke Ane Brnabić, Miloš Petrović, čime je obezbeđeno dodatno opravdanje Štrajkačkom odboru za odluku o prekidu štrajka.\nVlada bez zaključka "iz protokolarnih razloga"\nRatko Mitrović: Postavljaju asfalt na 50 stepeni - bez zdravstvenih knjižica\nRadnici firme MBA Ratko Mitrović - Niskogradnja koji su proteklih nekoliko dana na plus 50 stepeni postavljali asfalt na centralnim beogradskim ulicama od marta nemaju overene zdravstvene knjižice. To, kao i višemesečno neplaćanje prevoza i zarada za februar i maj, primoralo je njih 200 da juče prepodne od 7 do 9 časova prestanu da rade na rekonstrukciji Ruzveltove ulice, Mije Kovačevića, ali i na Slaviji i Vreocima kod Lazarevca.\n- Ljudi su stali spontano, bez ikakve organizacije. Svaki dan slušaju obećanja - biće sutra, biće u sredu, biće u petak. Rade na velikim vrućinama, postavljaju asfalt, bez plata, overenih zdravstvenih knjižica - kaže za Danas predsednik sindikata u ovom preduzeću Mile Čolić.\nPoslodavac, vlasnik MBA Miljković, Branko Miljković, koji je kompaniju Ratko Mitrović - Niskogradnja privatizovao 2011, kako kaže Čolić, jednom od radnika rekao je da će plata biti "po podne, najkasnije ujutru".\n- Čim je privatizovao firmu krenuli su problemi sa kašnjenjem plata. Poslovi na kojima trenutno radimo, samo ovi u Beogradu vrede 15 miliona evra, nemoguće je da nema novca za plate - ističe Čolić, napominjući da su radnici nezadovoljni i zbog problema u vezi sa uplatama doprinosa za obavezno socijalno osiguranje.\nFirma Ratko Mitrović - Niskogradnja privatizovana je pre šest godina, a podaci Agencije za privredne registre pokazuju da je prošlu godinu završila u plusu od 165,1 miliona dinara, gotovo duplo manjem nego godinu dana ranije, kada je saldo na računu bio 317 miliona dinara.\nRadnici druge smene u fabrici frižidera i zamrzivača su u sredu uveče prestali sa radom tražeći pregovore sa menadžmentom, povećanje plata od 5.000 dinara, kao i poboljšanje uslova rada. Kompanija se juče oglasila saopštenjem u kom tvrde da je u "procesu socijalnog dijaloga i kolektivnog pregovaranja došlo do kraće obustave rada u večernjim satima, nakon čega se proizvodnja normalno nastavila".\n"Zaposleni i menadžment aktivno pregovaraju u vezi konkretnih predloga koje su predstavnici sindikata izneli. Socijalni dijalog između radnika u proizvodnji i menadžmenta intenziviraće se u narednim danima do pronalaska minimuma prihvatljivih uslova za sve strane uz nesmetani nastavak rada u svim fabričkim pogonima", ističe se u saopštenju.\nUsvajanje UPPR-a za pribojski FAP, do čega je došlo 16. juna, menadžment te fabrike ocenjuje kao značajan korak ka izlasku "na zelenu granu" dok radnici smatraju da su oštećeni za šest zaostalih pata koje su pretvorene u akcije.\n- Odlukom većine poverilaca Skupštine akcionara FAP-a, a to su uglavnom predstavnici države, odlučeno je da šest zaostalih plata koje potražujemo budu pretvorene u akcije. Smatramo da smo na taj način zakinuti za lične dohotke koje smo zaradili. To predstavlja apsolutno kršenje zakonskih rešenja u Srbiji jer se zna na koji način se obavlja isplata zarada i reguliše radni staž. Nedozvoljeno je to činiti prebacivanjem tih obaveza u akcije. Te akcije radnici neće moći ni da naplate jer su one faktički beskorisne. Ko će se to odlučiti da kupi akcije fabrika koje su u vlasništvu radnika - kaže za Danas Miroslav Mršević, predsednik Udruženja za zaštitu radnika Fabrike automobila Priboj "Radnik nije rob".\n- Rvović je veoma korektan i zaista želi da nam pomogne. Međutim i pored njegove dobre volje opština Priboj ne može da nam pomogne bez da interveniše država jer je njen budžet veoma skroman. Najbolji primer za to je obaveza koju je opština preuzela da nam isplati 100 evra otpremnine po godini radnog staža. Od 650 zaposlenih koji su pristali da napuste fabriku uz otpremnine ta suma je od strane opštine dosad isplaćeno za svega 50 do 60 radnika. Svi ostali su na čekanju. Jednostavno, priliv novca u budžet opštine Priboj nije veliki i otpremnine se isplaćuju kada za to ima novca - objašnjava Mršević. On ističe da je veoma neizvesno šta će sa fabrikom biti posle usvajanja UPPR-a i tvrdi da država nema jasan plan za izvlačenje preduzeća iz krize u koju je zapalo.\n- Nakon što je 650 zaposlenih napustilo fabriku uz otpremnine u njoj je ostalo svega 15 radnika u stalnom radnom odnosu koji nisu ispunjavali uslove za odlazak u prevremenu penziju i njih 50 koji rade po ugovorima. Oni rade na poslovima čiji je naručilac Vojska Srbije kao i na nekim starim narudžbama. Iako je bilo reči da će odmah po proglašavanju UPPR-a FAP preći u vlasništvo Vojske Srbije od toga i dalje nema ništa. Prema informacijama kojima raspolažemo određeni krugovi Vojske Srbije se protive da FAP postane fabrika koja bi poslovala u njenom sastavu jer već postoje neka preduzeća u Srbiji koja mogu da podmiruju potrebe Vojske. Sa druge strane država koja nema jasan plan šta i kako sa FAP-om samo kupuje vreme i stalno ponavlja priču kako će problem FAP-a biti rešen. Da kažu da fabrika dobro posluje nadležni u državi ne mogu jer to ne odgovara činjenicama. Da prodaju fabriku u inostranstvu ne mogu nikom a da kažu da Vojska nije zainteresovana da je preuzme vlastima takođe politički ne odgovara. Zbog toga se ide na što duže prolongiranje rešenja - smatra Mršević.\n- Da bi se to ostvarilo potrebno je da odluka o UPPR-u postane pravosnažna. Kada će do toga da dođe je na pravosudnim organima i nije prikladno da ja kao generalni direktor prejudiciram kada će to biti. Za to postoje određeni zakonski rokovi i čim odluka bude pravosnažna FAP će preuzeti Vojska Srbije. FAP inače normalno funkcioniše i radimo na poslovima vezanim za dva ugovora koja smo potpisali. Kada je pak reč o tome da je šest zaostalih plata pretvoreno u akcije jedino što mogu da kažem je da je to bila odluka većine poverilaca a radnici su na taj način postali vlasnici akcija koje će moći da prodaju - zaključuje naš sagovornik.\nČIČINA MAGAZA у 08:44


"Slučaj Dobrovoljačka" bio je tragični dokaz da je krvoproliće u Bosni nemoguće zaustaviti. Četvrt veka kasnije, fotograf Irfan Ličina je, tragovima prošlosti, oslikao današnje Sarajevo.\nJedan od najtragičnijih događaja na početku sukoba u Bosni i danas je užasan podsetnik na do tada nezamislive scene u najjugoslovenskijem od svih jugoslovenskih gradova - pre četvrt veka, napadnut je konvoj sa vojnicima Jugoslovenske narodne armije u Dobrovoljačkoj ulici u Sarajevu koji se povlačio prema jednom od bezbroj nepoštovanih dogovora između bosanskih i vojnih vlasti tog maja 1992. godine.\nDan ranije, 2. maja, po naređenju nekolicine generala, jedinice JNA pokušale da zauzmu centar grada i državne institucije Bosne i Hercegovine, već tada nezavisne i međunarodno priznate države. U sukobima sa pripadnicima Teritorijalne odbrane, živote je izgubilo nekoliko desetina ljudi. U međuvremenu su vojnici JNA na aerodromu zarobili predsednika predsedništva Bosne, Aliju Izetbegovića, po povratku sa još jedne runde pregovora u Lisabonu, na koje je dogovoreno povlačenje JNA iz delova Bosne, uključujući Sarajevo.\nSaznavši da je Izetbegović odveden u kasarnu JNA u predgrađu Sarajeva, Armija BiH u nastajanju, paravojne formacije "Zelene beretke" i pripadnici teritorijalne odbrane krenuli su u napad na kolonu JNA koja se povlačila iz centra grada. Cilj napada je bio zarobljavanje vojnika i njihova razmena za Izetbegovića. Prema podacima Tužilaštva Bosne i Hercegovine, poginulo je sedam, a ranjeno 14 vojnika.\nMeđunarodni sud za ratne zločine u Hagu je 2003. odbacio slučaj "Dobrovoljačka", uz obrazloženje da je vojna kolona JNA bila legitiman vojni cilj. Skoro deset godina kasnije, 2012, i bosansko Tužilaštvo je obustavilo istragu protiv 14 osoba za slučaj, među kojima su bili i penzionisani general Armije BiH Jovan Divjak i ratni član Predsedništva BiH Ejup Ganić.


Opozicija traži veća izdvajanja za poljoprivredu – Nadlanu.com\nOpozicija traži veća izdvajanja za poljoprivredu\nBEOGRAD, 28. decembra 2010. (Beta) – Poslanici opozicionih stranaka zatražili su u utorak veća izdvajanja za poljoprivredu, za koju je predlogom budžeta za 2011. godinu predviđeno 2,5 odsto budžetskih rashoda.\nPoslanici Demokratske stranke Srbije (DŠ) ocenili su u toku rasprave o amandmanima na predloženi državni buddzet za 2011. godinu da bi izdvajanja za poljoprivredu trebalo da budu znatno veća. Oni su naglasili da je neophodno da se povećaju subvencije poljoprivredi u situaciji kada u Srbiji postoji nestašica mleka i kada je smanjen broj grla krava.\nDŠ je zatražila i da se povećaju transferna sredstva lokalnim samoupravama.\nPoslanici Srpske napredne stranke (SNS) predložili su da se smanje sredstva Ministarstva ekomomije namenjena „Fijatu“ i da se preraspodele za povećanje agrarnog budžeta. Oni su ocenili da Srbija od svih zemalja u regionu izdvaja najmanje sredstava za tu oblast po glavi stanovnika.\nI Srpska radikalna stranka (SRS) takođe je zatražila povećanje sredstava za poljoprivredu i to tako što će se smanjiti sredstva za one stavke budžetskih korisnika kod kojih je Državna revizorska institucija naišla na nepravilnosti.


sreda, 3. februar 2016. 17:41h\nKada je po drugi put došao u Vršac Sterija je skoro svakodnevno šetao u večernjim časovima. Od Zadužbine Đorđa Popovića, Sterijinog strica, odnosno rodne kuće Jovana Sterije Popovića u kojoj se danas nalazi spomen Muzej. Zatim preko trga ispred pozorišta gde se nalazi spomenik Jovana Sterije Popovića, Sterijinom ulicom nekadašnjim Gospodskim sokakom i ulicom Anđe Ranković i Feliksa Milekera do Gradskog parka i česme, na kojoj je Sterija uzimao vodu.\nUz osnovne podatke o njegovom životu i radu, učenici su u toku jednočasovne šetnje mogli da se upoznaju i sa nekim detaljima vezanim za istorijski period u kom je živeo.\nAktivnosti u biblioteci povodo 210 godina od rođenja Jovana Sterije Popovića\nGradska biblioteka će u sklopu obeležavanja jubilarne godine 210 godina od rođenja Jovana Sterije Popovića organizovati i literarni konkurs sa različitim temama prilagođenim različitim uzrastima učenika u osnovnim i sredljim školama u Vršcu vezanih za današlju recepciju Sterijinih dela.\nSterija će uvek biti naš savremenik, pogotovu za nas Vrščane, jer još uvek pojedini likovi iz Sterijinih drama mogu da se prepoznaju i u današnjem mentalitetu naših sugrađana, kažu u vršačkoj biblioteci.\nPored toga biće organizovana i izložba knjiga iz privatne biblioteke Jovana Sterije Popovića sa njegovim ličnim potpisom, koje se čuvaju u knjižnom fondu Gradske biblioteke u Vršcu.


EBRD: Za razvoj poljoprivrede i preduzetništva žena 3.000.000 eura - Biznis Info\nYou are at:Home»Finansije»EBRD: Za razvoj poljoprivrede i preduzetništva žena 3.000.000 eura\nEBRD: Za razvoj poljoprivrede i preduzetništva žena 3.000.000 eura\nBy BiznisInfo on\t 27/07/2016 Finansije\nEvropska banka za obnovu i razvoj (EBRD) daje kredit u iznosu od tri miliona eura MI-BOSPO-u, jednoj od vodećih mikrofinansijskih institucija u BiH koja je važan akter u procesu razvoja preduzetništva žena.\n„Podržavanje finansijske inkluzije i jačanje lokalnih biznisa predstavljaju prioritete za EBRD. Osiguravanjem dugoročnog finansiranja za tržišne segmente klijenata koji nisu obuhvaćeni uslugama kreditiranja, EBRD podstiče društvenu i ekonomsku jednakost u Bosni i Hercegovini“, saopšteno je iz EBRD-a.\nOva finansijska sredstva pomoći će MI-BOSPO-u da poveća podršku mikro i malim poduzećima, posebno u sektoru poljoprivrede. Kreditom se takođe promoviše rodna jednakost jer je MI-BOSPO vodeća institucija za kreditiranje žena preduzetnica u BiH, te će ova sredstva iskoristiti za jačanje svoje pozicije na tržištu.\nMikrofinansijski sektor u Bosni i Hercegovini je važan izvor finansiranja za više od 200.000 klijenata koji nisu obuhvaćeni finansijskim uslugama lokalnih banaka.\n“Mikrofinansijske organizacije su važan izvor finansiranja za hiljade malih biznisa u zemlji i daju podršku realnom sektoru. Finansiranje od strane EBRD-a unaprijediće sposobnost MI-BOSPO-a za pružanje podrške ženama koje se bave preduzetništvom i poljoprivredom putem osiguranja dugoročnog finansiranja koje je i dalje teško dobiti, a koje je od presudnog značaja za razvoj zemlje”, rekao je Ian Brown, direktor EBRD-a u Bosni i Hercegovini.\nU EBRD-u su dodali da sa oduševljenjem potpisuju četvrti zajednički projekat sa MI-BOSPO-om, veoma važnom mikrofinansijskom institucijom u BiH.\n„Kredit takođe potvrđuje kontinuiranu podršku EBRD-a realnom sektoru putem osiguranja prijeko potrebnih finansijskih sredstava”, dodao je Henry Russell, direktor EBRD-a za finansijske institucije na Zapadnom Balkanu, Bjelorusiji, Moldaviji i Ukrajini.\nNejira Nalić, direktorica MI-BOSPO-a je istakla da će im partnerstvo sa EBRD-om pomoći da ojačaju poziciju u mikrofinasijskom sektoru.\n„Ova sredstva će nam omogućiti da proširimo geografsko područje na kojem djelujemo, te da pronađemo nove biznise koje ćemo podržati putem novih kredita”, navela je Nalićeva.\nOd početka poslovanja u Bosni i Hercegovini, EBRD je uložio više od 1,8 milijardi eura u preko 130 projekata u zemlji. Podsticanje razvoja malih biznisa je jedan od prioriteta EBRD-a u skladu sa postojećom poslovnom strategijom koja je usmjerena na ponovno oživljavanje rasta u zemljama u kojima EBRD posluje.


Veselji: Beograd da malo bolje sluša Merkelovu - 13.09.2018, Sputnik Srbija\nVeselji: Beograd da malo bolje sluša Merkelovu\nPredsednik kosovske skupštine Kadri Veselji posavetovao je Beograd da „malo bolje sluša“ kancelarku Angelu Merkel. 13.09.2018, Sputnik Srbija\npolitika, vesti, nemačka, kadri veselji\n16:53 13.09.2018 (Osveženo: 14:50 30.08.2021)\n© AFP 2022 / Ilmars ZNOTINS / AFP Nemačka kancelarka Angela Merkel\nPredsednik kosovske skupštine Kadri Veselji posavetovao je Beograd da „malo bolje sluša“ kancelarku Angelu Merkel.\n11 Septembar 2018, 20:12\nGovoreći za „Dojče vele“ o očekivanjima od dijaloga Beograda i Prištine, Veselji je rekao da je „vrlo ubeđen da bi poruke gospođe (nemačke kancelarke Angele) Merkel trebalo malo bolje da se slušaju i u Beogradu, pošto su na Kosovu shvaćene u potpunosti“.\nOn je u intervjuu, koji je dao tokom posete Tirani, ocenio da „neće biti promena granica, ni razmena teritorija“.\n„Biće nedodirljivosti naše državne teritorije i pune suverenosti. Neće biti Zajednice srpskih opština sa izvršnim kompetencijama koja ugrožava ustavni poredak i teritorijalni integritet Kosova“, rekao je Veselji, prenosi Tanjug.\nNa konstataciju „Dojče velea“ da je „predsednik Srbije Aleksandar Vučić pre nekoliko dana rekao da neće priznati državu Kosovo“ i pitanje koji je njegov stav, Veselji je odgovorio sa:\n„Simpatičan je predsednik Srbije, gospodin Vučić“, te dodao da su „njegovi govori o miru dobri“, ali mu ne ide na čast kada, kako je rekao, „promoviše Miloševića“.\nNa opasku novinarke da je „proteklih dana bila tamo (u Preševskoj dolini) i videla da su Albanci tamo vrlo zainteresovani da se pripoje Kosovu“, Veselji je kazao da je „to deo albanskog nacionalnog bola i saosećanja sa njima“.\n„Mi ćemo biti sa njima, ali bez davanja preteranih nada i bez zloupotrebe njihovog stanja. Mi tražimo od međunarodnih partnera, ali i od predsednika Vučića, ako je zaista zainteresovan za evropske integracije, da svoje građane, Albance koji žive u Srbiji, tretira na dostojanstven način. U suprotnom, situacija neće biti povoljna i neće biti dobrih preduslova za uspešan dijalog“, rekao je Veselji.


Održana XIX tematska konferencija Crvenog krsta Republike Srpske\nU skladu sa Programom rada i Operativnim planom aktivnosti Crvenog krsta Republike Srpske za 2018. godinu u periodu od 28. do 30.03.2018. u Etno selu “Stanišići“ kod Bijeljine održano je XIX radno savjetovanje sekretara opštinskih i gradskih organizacija Crvenog krsta Republike Srpske - Tematska konferencija.\nKonferenciju je otvorio Ljubomir Čordašević, potpredsjednik Crvenog krsta Republike Srpske, a prisutnima se obratio i Đoko Mihajlović, generalni sekretar CKRS istakavši važnost tema pomenute Konferencije:\n- Procedure u provođenju izbornih aktivnosti na nivou cjelokupne organizovanosti Crvenog krsta Republike Srpske;\n- Javna rasprava o prijedlogu Zakona o izmjenama i dopunama Zakona o položaju i ovlašćenjima Crvenog krsta Republike Srpske.\nIspred CK Srbije Konferenciji su, kao gosti, prisustvovali Vesna Milenović, generalni sekretar CK Srbije i Momčilo Bjelivuk, istakavši značaj uspješne dugogodišnje saradnje CK Srbije i CKRS.\nTokom trajanja Konferencije akcenat je stavljen i na dogovor oko realizacije programskih aktivnosti u drugom kvartalu kao i ostala pitanja bitna za rad i funkcionisanje OOCK i GOCK.\nTematsku konferenciju je vodila Snježana Kovač, koordinator za razvoj, organizaciju, kadrove, pravne i programske djelatnosti CKRS upoznavši prisutne sa programom rada Konferencije i planiranim aktivnostima, te podsjetila na značaj Etičkog kodeksa koji potpisuju svi zaposleni i volonteri Crvenog krsta.\nGeneralni sekretar CKRS govorio je o mjestu i ulozi sekretara OOCK/GOCK, a temu „Procedure u provođenju izbornih aktivnosti na nivou cjelokupne organizovanosti CKRS“ predstavio je Mlađen Petković, predsjednik Komisije za razvoj, organizaciju, kadrove i priznanja CKRS.\nSa prijedlogom Zakona o izmjenama i dopunama Zakona o položaju i ovlašćenjima Crvenog krsta Republike Srpske koji je sačinila Radna grupa, učesnike Konferencije upoznao je predsjednik iste Brano Dursun.\nU raspravi na pomenutu temu učestvovali su sekretari OOCK/GOCK, a svoja iskustva podijelila je i Vesna Milenović, generalni sekretar Crvenog krsta Srbije, istakavši način vrednovanja rezultata rada OOCK/GOCK u Crvenom krstu Srbije.\nPo završetku XIX tematske konferencije Crvenog krsta Republike Srpske doneseni su i određeni zaključci.


Pojačanja na 'Lukama' - www.mrkonjic-grad.com\nPojačanja na 'Lukama'\nVladimir Stupar, Dražen Ujić i Vlado Samardžija nova su imena u fudbalskom klubu “Sloboda”. Kao što je poznato, prije njih u ekipu iz Mrkonjić-Grada stigli su golman Stevica Vujanović i Danijel Stojičić. Međutim, ni to neće biti sve, o čemu svjedoče riječi direktora Miroslava Kljajića.\n"Nadam se da će nam iz banjolučkog Borca izaći u susret i ustupiti neke od svojih perspektivnih igrača. Oni bi igrali za naš sastav na dvojnu registraciju, čime bio imali obostranu korist. Najviše smo zainteresovani za nekog od golmana, kao i jednog ili dva napadača. Sa tim fudbalerima siguran da bismo mogli da se plasiramo u sam vrh drugoligaške tabele".\nPored pojačanja i fudbalera koji su nosili dres ovog kluba u prošloj sezoni, šef stručnog štaba Mile Stojičić, u rad sa prvom ekipom priključio je i nekolicinu perspektivnih juniora.\nSlobodan Dakić, "Glas Srpske" 24.7.2005.


Evropska jedinica za borbu protiv dezinformacija (EUvsDisinfo) je otkrila briselski portal koji namerno širi informacije koje dolaze iz ruskih medija, pogotovo Russia Today (RT).\nVeb stranica EP Today (www.eptoday.com) se zove "Evropski parlament", a zloupotrebila je ime ove institucije Evropske unije (EU) kako bi širila pogrešne informacije koje uglavnom dolaze iz Russia Today, stoji u analizi koji je objavila EUvsDisinfo.\nU ovoj analizi se ističe da je "99 posto članaka usmereno na donosioce odluka u EU i dovodi javnost u zabludu o poreklu većine njihovog sadržaja".\nPrema konstataciji evropskih eksperata, koji se bave borbom protiv dezinformacija, većina sadržaja koju promoviše ova internet stranica je iz ruskog portala Russia Today.\nEksperti su analizirali i izgled ove veb stranice koja je, prema njima, takođe obmanjujuća jer ima plavu pozadinu u kombinaciji sa 12 zvezdica i time se "može steći utisak da se radi o ozbiljnom portalu".\nTakođe, EP Today, prema analizi DisvsInfo-a, koristi naziv "Evropski parlament" na pogrešan način i bez ikakvog zakonskog odobrenja.\nNa stranici EP Today piše da je portal "dizajniran samo za evropske poslanike da pišu tekstove o pitanjima za koja smatraju da su trenutno važna i kojima treba pažnja svih njihovih kolega i drugih političkih aktera".\nMeđutim, EUvsDisinfo je otkrio da više od 99 posto članaka, koji se pojavljuju na ovoj strani, nisu originalni tekstovi EP Today.\nU poslednjih godinu dana, ovaj portal je čak 47 posto članaka direktno kopirao iz Russia Today.\n"Često je cela početna stranica ispunjena kompletnim kopijama RT članaka. Isti se članak može pojaviti i više puta na istoj stranici", navodi se u objavljenoj analizi EuvsDisinfo.\nU dvogodišnjem praćenju sadržaja ove stranice, analitičari su pronašli da je bilo samo 25 tekstova od evropskih poslanika, što podrazumeva da je samo 0,14 posto sadržaja bilo o Evropskom parlamentu.\nZanimljivo je i to da analiza identifikuje oktobar 2018. kao prekretnicu u uređivačkoj orijentaciji ovog portala. Naime, prema navodima EUvsDisinfo-a, ova veb stranica je do 24. oktobra 2018. koristila ekskluzivno samo sadržaje Glasa Amerike (VOA) i od tog trenutka se preokrenula na drugi izvor informacija, odnosno na Russia Today.\nPrema informacijama u impressumu EP Today navodi se da je bazirana u Briselu; da postoji od 2007. godine te da je koriste zvaničnici EU, kao i diplomatski kor u Briselu, Otawi, New Yorku, Washingtonu i Genevi.\nOva veb stranica ima znatno prisustvo na društvenim mrežama: 145.000 pratilaca na Facebooku gde prosečno objavljuje oko 25 članaka dnevno, kao i oko 5.000 pratilaca na Twitteru. Nalozi ovog portala na društvenim mrežama, prema objavljenoj analizi EUvsDisinfo, pogrešno sugerišu da EP Today ima vezu sa Evropskim parlamentom.\nEUvsDisinfo podvlači da je Evropski parlament još u septembru kontaktirao EP Today u vezi sa neovlašćenom upotrebom imena institucije i predložio načine kako da se popravi situacija i zaustavi obmanjivanje javnosti.\nMeđutim, tek nakon objavljivanja ove analize, portal EP Today se izvinio čitaocima zbog upotrebe članaka iz Russia Today.\n"Ova praksa je sada prestala i neće se koristiti u budućnosti", ističe se u izvinjenju.


Održan sastanak partnera u okviru Programa podrške kroz dodelu malih grantova - Dobro upravljanje\nBeogradska otvorena škola je u okviru projekta „Jačanje lokalne transparentnosti“ i Programa podrške kroz dodelu malih grantova održala sastanak partnera u prostorijama Beogradske otvorene škole 19. februara 2016. godine. Nakon predstavljanja projekta „Jačanje lokalne transparentnosti“, 5 udruženja koja su dobila sredstva u okviru Programa podrške udruženjima kroz dodelu malih grantova, predstavljala su svoje projekte. Ovi projekti će se u naredna tri meseca sprovoditi u Sečnju, Opovu, Loznici, Malom Zvorniku i Blacu.\nSastanku su prisustvovali predstavnici udruženja građana „Moć reči“, „Građanski savet opštine Mali Zvornik“, „Podrinjski anti korupcijski tim“, „Inicijative mladih Opovo“ kao i „Intermedia“. Imali su prilike da čuju predavanja o vođenju finansija i pravdanju troškova, kao i o uspešnom vođenju projekta i kako da kroz zajedničku kampanju u okviru projekata unaprede lokalnu transparentnost.\nNa sastanku su se prisutnima obratili Milorad Bjeletić i Sanja Nasevski ispred Beogradske otvorene škole kao i Dragan Dobrašinović u ime partnera na projektu, Topličkog centra za demokratiju i ljudska prava. Sesije su vodili članovi i članice profesionalnog tima Beogradske otvorene škole.


Politika bošnjačkih zvaničnika usmerena ka destabilizaciji regiona\nBeta 29. jula 2016. 20:40\nMinistar spoljnih poslova Srbije Ivica Dačić ocenio je da su današnje ukidanja svih mera zabrane Naseru Oriću u Sarajevu i izjava predsedavajućeg Predsedništva BIH Bakir Izetbegovića u Novom Pazaru usmereni ka destabilizaciji regiona i izazivanje sukoba sa srpskm narodom.\n„Ukidanje mera zabrane za ratnog zločinca Orića, koji je optužen za zločine nad Srbima na području Srebrenice, kao i izjave Izetbegovića gde poredi Banjaluku i Novi Pazar, pokazuju da je politika bošnjačkih zvaničnika iz BIH usmerena na destabilizaciju regiona i izazivanje sukoba sa Srbijom i srpskim narodom“, naveo je Dačić u saopštenju.\nOn je ukazao da je „Republika Srpska medjunarodno garantovani entitet, ravnopravan sa drugim entitetom“ i da je „srpski narod u BIH medjunarodno priznat kao ravnopravan i konstitutivni, zajedno sa druga dva“.\n„Specijalni odnosi Srbije i Republike Srpske su garantovani Dejtonskim sporazumom. Zato je svako poredjenje sa Novim Pazarom u stvari poziv na promenu ustavnog uredjenja Srbije i grubo mešanje u naše unutrašnje poslove“ naveo je sršpski šef diplomatije.\nDačić je naglasio i da „Srbija to ne dozvoljava nikome, pa neće ni Izetbegoviću“.\nIzetbegović je prethodno danas rekao da je trebalo da ranije poseti Novi Pazar i da svoj dolazak u taj grad ne smatra zaobilaženjem zvaničnog Beograda.\n„U Beogradu sam bio nekoliko puta, a ovo je prvi put da dodjem u Novi Pazar, posle 26 godina. Ne vidim ništa sporno u ovoj poseti, jer smo svi svedoci da predsednik i premijer Srbije Tomislav Nikolić i Aleksandar Vučić često posećuju Banjaluku i Trebinje, pa mi to ne smatramo zaobilaženjem Sarajeva. Ovo je ista stvar“, kazao je Izetbegović.\nSud BiH ukinuo je sve mere zabrane prema Oriću, kojeg je Tužilaštvo BiH optužilo za ratne zločine nad srpskim stanovništvom na području Srebrenice u leto 1992. godine.\nOrićev advokat Lejla Čović potvrdila je za sarajevski Dnevni avaz ovu informaciju, dodavši da je Orićeva odbrana u više navrata tražila od Suda BiH da donese ovakvu odluku i odbaci predloge Tužilaštva BiH za stalnim produženjem mera.\nTužilaštvo BiH tereti Orića i Sabahudina Muhića da su na području Srebrenice ubili trojicu srpskih zarobljenika.\nMisli o Srbiji a ne o regionu.Region nam radi o glavi.Svati vec jednom.Radi za svoj narod\nZašto plavuša čuči pored svinjca?


FK Borac u novu sezonu ulazi bez dugova: Iste ambicije, sada otvorenije i konkretnije - BiH Vijesti\nNaslovnica SPORT FK Borac u novu sezonu ulazi bez dugova: Iste ambicije, sada otvorenije...\nNa današnjoj konferenciji za medije, kojom je počela nova sezona za FK Borac, predsjednik kluba Stojan Malbašić i direktor Dejan Lukendić, najavili su predstojeći period.\nPredsjednik kluba Stojan Malbašić osvrnuo se na veliki rezultat iz prošle sezone, te najavio narednu, prenosi Mondo.\n“Prošla sezona bila je jako uspješna, napravili smo velike rezultate, tako da u novu sezonu ulazimo sa istim ambicijama – možda konkretnije i otvorenije nego do sada. Ali, ekipa koja osvoji prvenstvo, ima obavezu i da brani titulu. Nadam se da ćemo ispuniti naše želje kroz kvalitetan rad”, rekao je Malbašić, koji je napomenuo da su osim sa šefom, produženi ugovori i sa ostalim članovima stručnog štaba, te da su obaveze prema igračima ispunjene, tako da se u novo prvenstvo ulazi bez dugovanja.\nBorac će ove godine ljetnje pripreme obaviti u Bledu. “Crveno-plavi” će do 18. juna raditi u Banjaluci, kada putuju u Sloveniju i tamo će boraviti do 30. juna.\n“Nastojaćemo da kompletiramo igrački kadar do polaska u Sloveniju. Obaveze prema igračima su izmirene, tako da ‘čistih’ glava ulaze u novu sezonu. Jedino nisu isplaćene premije za osvojenu titulu, ali taj novac biće im uplaćen čim ga UEFA proslijedi”, dodao je prvi čovjek kluba.\n“Planirano je da u Sloveniji odigramo dvije pripremne utakmice. Prva je na programu 22. juna protiv Nefcija, a sedam dana kasnije igraćemo sa Olimpijom. Zavisno od stanja u ekipi, ukoliko bude prostora između ove dvije utakmice, pokušaćemo da napravimo još jedan test sa nekim lakšim protivnikom”, istakao je Lukendić, koji je pozvao gledaoce da isprate današnje finale Kupa grada između Borca i Željezničara od 18 časova na Gradskom stadionu.\n“Prelazni rok traje do 13. avgusta, tako da ima još mnogo vremena. Ništa još nije definitivno nikada su dolasci, a ni odlasci u pitanju”, zaključio je Lukendić.\nNaredni članakDelegacije OS Francuske i OS BiH: Pandemija uticala na bilateralne vojne aktivnosti


U fokusu - Svaki drugi vozač nudio mito policiji - Vesti iz Kragujevca i Šumadije - Pressek.rs\nBy foto:pixabay/SplitShire Utorak, 10. septembar 2019.\nSvaki drugi vozač u Srbiji koji je uhvaćen u saobraćajnom prekršaju nudio je mito kako bi izbegao plaćanje kazne ili oduzimanje vozačke dozvole. Ovaj porazni podatak rezultat je istraživanja koje je portal Polovni automobili sproveo među 18.118 posetilaca sajta, od kojih je 52 odsto priznalo da su u proteklih godinu dana kršili saobraćajne propise, dok je svega 26 procenata policija uhvatila u prestupu.\nSkače minimalac najavio Siniša Mali\nSednica Socijalno-ekonomskog saveta, kada bi trebalo da bude doneta konačna odluka o uvećanju minimalne cene rada, biće održana u utorak, 10. septembra. Ministar finansija Siniša ...\nSmederevo: Železara među najvećim gubitašima\nŽelezara Smederevo doo našla se i ove godine na listi 100 najvećih gubitaša u Srbiji u izveštaju Agencije za privredne registre. Smederevski gigant se na ovoj listi čak popeo za jedno ...


Francuski predsednik Nikola Sarkozi zatražio je danas od Evropske unije da pruži "jedinstvenu i čvrstu podršku jedinom mogućem rešenju za Kosovo", što je, prema njemu, nezavisnost srpske pokrajine. U tradicionalnom novogodišnjem obraćanju ambasadorima u Francuskoj, među kojima je bio i ambasador ...\nFrancuski predsednik Nikola Sarkozi po svemu sudeći veoma uživa u “bliskoj vezi” sa medijima više nego bilo koji njegov prethodnik. Međutim, navodi britanski BBC, koliko je i da li je njegova dominacija u medijima dobra stvar za Francusku? A, s obzirom na to da su predsednikovi bliski prijatelji na ...\nNajpopularniji svetski par - francuski predsednik Nikola Sarkozi i bivši supermodel Karla Bruni će posle tajnog venčanja, održanog prošlog četvrtka u Jelisejskoj palati, najverovatnije otići na medeni mesec u u luksuzni hotel „San Vito di Negrar“ u blizini Verone, u stilu Romea i Julije.\nDesetogodišnjem sinu francuskog predsednika Nikole Sarkozija upućene su pretnje smrću preko mobilnog telefona, saopštila je francuska Vlada, prenose svetski mediji. Ministarka unutrašnjih poslova Mišel Eliot-Mari potvrdila je izveštaj časopisa “Le Point” da je Luis Sarkozi dobio nekoliko pretećih ...\nEU se bavi privatnim životom Sarkozija, umesto Kosovom\nLider Socijalističke grupe u Evropskom parlamentu Martin Šulc upozorio je danas da je Evropska unija trenutno preokupirana privatnim životom francuskog predsednika Nikole Sarkozija, umesto da se bavi krupnim pitanjima, poput budućeg statusa Kosova i Metohije.\nTajno venčanje Sarkozija i Karle\nNikola Sarkozi i Karla Bruni su se venčali u Jelisejskoj palati prošlog četvrtka, tvrdi francuski dnevni list „Est republiken“. Portparol Jelisejske palate David Martinon, kao i Frank Luvrije, zadužen za odnose predsednika sa javnošću, izjavili su da nemaju „nikakav komentar“ na tu informaciju.


Potpredsednik Dušan Jakovljev - Skupština Autonomne Pokrajine Vojvodine\nDušan Jakovljev izabran je za potpredsednika Skupštine Autonomne pokrajine Vojvodine na prvoj sednici 2. juna 2016. godine.\nČlan je političke stranke Liga socijaldemokrata Vojvodine i član poslaničke grupe „Liga socijaldemokrata Vojvodine” u Skupštini Autonomne pokrajine Vojvodine.\nBio je glavni i odgovorni urednik bibliotečkih izdanja Biblioteke u Zrenjaninu. Autor je projekata Fond „Todor Manojlović” i Fond „Borislav Mihajlović Mihiz” koji svake godine sa srpskom čitaonicom u Irigu dodeljuje nagradu za dramsko stvaralaštvo. Pokrenuo je više edicija i objavljivao je tekstove u domaćoj periodici.\nOd septembra 2000. godine bio je savezni poslanik i šef Poslaničke grupe „Vojvodina”. Bio je i član delegacije Srbije i Crne Gore u Parlamentu Saveta Evrope, gde je angažovan u Komitetu za kulturu, nauku i obrazovanje i Komitetu za zaštitu životne sredine, lokalna i regionalna pitanja. Od 2003. godine bio je i potpredsednik Izvršnog veća APV, a 2004. godine na ovu funkciju imanovan je i u drugom mandatu, dok je od 2008. do 2012. godine bio potpredsednik Vlade AP Vojvodine.\nU Ligi socijaldemokrata Vojvodine je na visokim funkcijama: od 1997. godine do sada član je Glavnog odbora LSV: četiri puta je bio biran za predsednika opštinskog, odnosno gradskog odbora LSV Zrenjanin, u dva mandata je bio član Izvršnog odbora GO LSV, kao i predsednik Statutarne komisije LSV.\nZa potpredsednika LSV izabran je na IV redovnom kongresu LSV, u decembru 2001. godine. Na ovu funkciju reizabran je i na narednom kongresu, u decembru 2005. godine. Na VII Kongresu LSV održanom u decembru 2008. godine izabran je za predsednika Političkog saveta LSV.


RTS :: Rama: San mi je da se Albanci ujedine pod nebom EU\nRegion Rama: San mi je da se Albanci ujedine pod nebom EU\nsreda, 16. maj 2018, 20:06 -> 20:40\nAlbanski premijer Edi Rama kaže da nikada nije sanjao o "velikoj Albaniji", jer ima veći san – san o "velikoj Evropi", pod čijim bi se nebom ujedinili svi Albanci.\nEdi Rama je to rekao u intervjuu za portal Juronjuz, objavljenom dan uoči Samita EU i Zapadnog Balkana u Sofiji.\nRama izražava žaljenje zbog reakcija koje je izazvala njegova ranija izjava da bi jednog dana Kosovo i Albanija mogli da imaju zajedničkog predsednika.\n"To nije trebalo da bude uznemirujuća izjava, već zamisao, u veoma posebnim okolnostima desete godišnjice nezavisnosti Kosova i tokom obraćanja kosovskom parlamentu", rekao je albanski premijer.\nPrema njegovim rečima, ideja o zajedničkom predsedniku odnosi se na period za 20 godina, a kako je naveo, pre nego što je izneo tu ideju on je rekao i da bi dijalog Beograda i Prištine za 20 godina mogao biti uspešno okončan, kao i da bi i Srbi i Albanci tada mogli biti u sastavu EU.\n"Dakle, mnogo je preduslova do tačke kada bi bilo moguće imati zajedničkog predsednika", objašnjava Rama, koji na pitanje da li sada žali zbog te izjave – odgovara negativno.\nKaže i da albanski ustav nalaže obavezu da se štite Albanci u svim drugim zemljama, ali smatra da Albancima "nikada nije bilo bolje nego danas tamo gde žive".\n"Tako, na Kosovu, oni sada imaju sopstvenu državu. U Makedoniji su deo istinske revolucije kad je reč o promeni stava prema albanskom jeziku i albanskom narodu. Na jugu Srbije, nadam se da će se uslovi poboljšati, takođe na osnovu činjenice da su Srbi na Kosovu tretirani veoma dobro i mnogo bolje", tvrdi Rama.\nKad je reč o Zapadnom Balkanu, kaže da je to "prostor koji neko treba da ispuni i prostor koji pripada Evropi i Evropskoj uniji".\n"Zato bi EU trebalo da zaista preuzme odgovornost za ovaj prostor u strateškom smislu, jer ako je prostor prazan, naravno da će biti i drugih koji će pokušati da u njega uđu i ispune ga", ističe Rama.\nGodina 2025, navodi Rama, trebalo bi da bude godina u kojoj bi sve zemlje regiona mogle da budu spremne za članstvo u EU ako se trude i rade svoj posao.\nDatum pristupanja, kaže, nije potreban Albancima kako bi se ohrabrili da sprovode sve potrebne reforme.\n"Treba da otvorimo pregovore u junu. To je sve. I ne želimo više ništa. Samo da otvorimo pregovore, a to Evropu ne košta ništa, ni centa neće platiti za to. Za nas, to je pitanje života i smrti, u smislu da otvaranje pregovora znači da smo napokon u budućnosti i napokon više nismo u prošlosti", zaključuje Rama.\n(petak, 18. maj 2018, 13:08)\n(četvrtak, 17. maj 2018, 23:22)\n(četvrtak, 17. maj 2018, 19:03)\n(četvrtak, 17. maj 2018, 17:55)\n(četvrtak, 17. maj 2018, 17:50)\n(četvrtak, 17. maj 2018, 17:36)\n(četvrtak, 17. maj 2018, 11:07)\n(sreda, 16. maj 2018, 23:36)\n(sreda, 16. maj 2018, 22:06)\n1 Akcija protiv terorista u Severnoj Makedoniji, 20 uhapšenih\n2 Peticiju za Tajanijevu ostavku potpisalo 8.000 ljudi\n3 Zagreb: Nedeljnik Novosti obeležio hiljaditi broj\n4 Sprečen napad Islamske države u Severnoj Makedoniji\n5 Dragičević opoziciji: Stanite na čelo kolone\n8° C 9° C 8° C 9° C 10° C 0° C


5 lekcija o rukovodstvu koje možemo da naučimo od direktora Ubera – The PRESTIGE\nKarijere 15.06.2017. Travis Kalanik, uber\nUber je već nekoliko godina unazad poznat kao startap koji je iz jedne ideje, a to je da zamijeni sistem taksija, izrastao u kompaniju vrijednu 70 milijardi dolara, sa 12.000 zaposlenih i više desetina hiljada vozača. Ipak, osnivač i direktor Ubera, Travis Kalanik, sada mora da upravlja krizom koja posljednjih mjeseci prilično drma ovu kompaniju\nKriza je počela kada je bivša inženjerka Ubera, Suzan Faler(Susan Fowler), objavila blog u kome je opisala lošu kulturu ove kompanije. Naime, u Uberu se štite menadžeri koji seksualno uznemiravaju svoje koleginice, a kažnjavaju se žene koje insistiraju da HR uradi nešto povodom toga. Tako se pojavila prva mrlja na Uberu, i počela je da se širi.\nKalanik je trenutno jedan od najomraženijih direktora, a Uber kompanija koju “svi vole da mrze”.\nUber je zaposlio “Covington & Burling”, uglednu advokatsku firmu, koja bi nezavisno istraživala i davala preporuke. Kalanik je takođe pozvao članove tima Arijane Hafington (Arianna Huffington), da mu se pridruži na sastancima, kako bi se diskutovalo o problemima u kulturu kompanije Uber.\nKalanik je bio pozvan da sam sebe otpusti. A onda je objavio da će (i to je bila samo njegova odluka), kako se budu pojavili rezultati istraživanja, uzeti odsustvo, i da će se povući. Kalanik je oduvijek bio sinonim za Uber, tako da je za ovaj potez trebalo imati petlje.


Sa istaknutim predstavnicima građevinske industrije pričamo o sve češćim nesrećnim slučajevima i pogibijama na domaćim gradilištima, ali i o razlozima zbog kojih do ovakvih slučajeva dolazi.\nU vreme kada se sve više investira u gradnju, logično je da se mahom otvara sve veći broj gradilišta u našoj zemlji. Međutim, u građevinskoj industriji učestala je praksa da se Zakon o bezbednosti i zdravlju na radu zaobilazi na razne načine, baš kao i neophodne mere bezbednosti bez kojih jedno gradilište ne bi smelo da funkcioniše. Samim tim, našli smo se u situaciji u kojoj veliki procenat radova vode firme koje na papiru imaju samo jednog zaposlenog, koje se otvaraju po potrebi određenih projekata, dok im radnici rade na crno.\nPredstavnici građevinske struke saglasni su u tome da veliki problem predstavlja to što na gradilištima operišu funkcionalno nepismeni ljudi, ili pak profesionalci iz drugih struka koji nisu adekvatno obučeni da obavljaju kompleksne građevinske poslove. Pomenuti radnici do ovakvih angažmana dolaze na crno, usled nemogućnosti da nađu adekvatan posao na odavno poljuljanom tržištu rada.\nOd početka godine zavedeno je preko 20 smrtnih slučajeva radnika, od čega osam u građevinarstvu.\nNa sve to, propust prave i inspekcija kojoj takođe fali obučenog kadra, lokalne samopurave na čijim teritorijama se gradi, kao i sudski organi koji ne propisuju adekvatne kazne. O potonjem pričamo sa Sašom Torlakovićem, predsednikom Sindikata radnika građevinarstva i IGM Srbije.\n“Propisana kazna je od 800.000 do dva miliona evra i 12 godina zatvora. Dok ne počne primena Zakona, dešavaće se ovakve stvari”, govori on i naglašava da veliki deo odgovornosti za trenutno situaciju nose i sudski organi koji ne rade svoj posao. Naime, podaci govore da čak 30 odsto kazni zastareva, pa se samim tim ni ne sprovode.\nSudovi slepi na malverzacije\nTorlaković i predstavnici Sindikata pokušavaju već izvesno vreme da skrenu pažnju na ovu problematiku, a isto su naglasili i u avgustu u razgovoru za B92 nakon što je jedan radnik poginuo na gradilištu u samom centru Beograda, u neposrednoj blizini zgrade Vlade. Žrtva je radila na crno za firmu koju bismo lako mogli da okarakterišemo kao “fantomsku” budući da je u njoj tehnički zaposlena samo jedna osoba, i to vlasnik preduzeća.\nTom prilikom rečeno je da je od početka godine zavedeno preko 20 smrtnih slučajeva radnika, od čega osam u građevinarstvu, a da skoro trećina poginulih radnika nije bilo prijavljeno. Od tada, u rasponu od svega mesec dana, broj poginulih radnika popeo se na oko 30*. Sredinom septembra, dva prijavljena radnika, poslovođa i pomoćnik geometra, poginula su na gradilištu “Beograda na vodi” kada su pod nepoznatim okolnostima pali sa 22. sprata. Samo nekoliko dana kasnije, jedna osoba poginula je u skladištu “Luke Beograd” prilikom adaptacije konstrukcije svetlarnika. Kompanija se ogradila od ove nesreće budući da nesrećna osoba nije bila radnik “Luke”. U trenutku pisanja ovog teksta, poginuo je radnik na Žeželjevom mostu nakon što je pao sa visine. U pitanju je drugi smrtni slučaj na gradilištu novog drumsko-železničkog mosta u Novom Sadu, a prethodni se desio prošle godine. Trenutno nije poznato da li će iko odgovarati zbog navedenih pogibiji.\n*Po podacima navedenim u članku objavljenom na Insajderu 15. septembra 2018. poginulih radnika bilo je 29, ali se broj u međuvremenu povećao.\nPredstavnici industrije primećuju da su se propisi u građevinarstvu daleko više pratili tokom osamdesetih kada se ovde još intezivnije gradilo, ali i da su se kaznene mere adekvatno sprovodile.\nŠtetan i narativ državnih organa\nZbog sve učestalijih nesreća i pritiska od strane medija, povodom pogibija građevinskih radnika oglasili su se i državni organi, pa čak i sam vrh države. Međutim, način na koji se govori o ovim nesrećama je vrlo problematičan. Izjavama poput “To je život i takve stvari se dešavaju“, “To nisu manekeni, nikom se nije iskrivila štikla na pisti“ i “Imamo daleko manji broj nesreća u odnosu na broj stanovnika u odnosu na druge zemlje” skreće se pažnja na glavni problem, a to je loša organizacija gradilišta, nepoštovanje propisa i neadekvatno sprovođenje kaznenih mera, (ako slučaj uopšte dospe do nadležnih organa). S tim u vezi govori nam i predsednik građevinskog sindikata:\n“Smrtne povrede spadaju u predviđeni rizik na gradilištu. Ali, ako imate ogradu, sigurnosne kaiševe, ako ste ispoštovali sve bezbednosne mere i na gradilištu imate osobu zaduženu da prati ono što drugi kvalifikovani radnici rade, onda se takvi rizici svode na minimum”, objašnjava Tolaković i dodaje:\n“Naš Zakon o bezbednosti na radu je usaglašen sa zakonima Evropske Unije. Međutim, njemu nedostaje Zakon o osiguranju od povrede koji na planu Skupštine Republike Srbije treba da bude na redu 2019. ili 2020. godine. Donošenjem tog Zakona poslodavci bi bili u obavezi da kad dođe do povreda i do teških posledica sa smrtim ishodom zaista jako puno novca plaćaju radnicima koji su se povredili i porodicama onih koji su stradali. Smatram da bi to uozbiljilo scenu kod poslodavaca, kod investitora i kod izvođaća radova u smislu pažnje i praćenja propisa i svih rizika na gradilištu koji su predviđeni.”\nLjudski faktor najopasniji\nGoran Rodić, potpredsednik Građevinske komore Srbije naglašava za naš portal da pored pune bezbednosne opreme gradilišta i samih radnika, izvršilac radnje mora da pripremi i potpunu papirologiju (među kojima je i projekat tehnologije gradnje koji sadrži i projekat obezbeđenja gradilišta) bez koje ne bi smelo ni da se stupa u rad. Rodić takođe ističe da na mnogim aktivnim gradilištima radnici uopšte nisu ni upoznati sa tim na kojoj distanci moraju da stoje od mašina (kranova, bagera, buldožera i sl.) i koja je procedura ukoliko dođe do, na primer, rušenja krana i sličnih nezgoda.\n“Retko ko ima istaknutu tablu sa istaknutom građevinskom dozvolom, obaveštenjem o gradnji sa imenom projektantske firme i imenom izvođača radova”, tvrdi Rodić koji smatra da odgovornost treba da preuzmu lokalne samouprave:\n“Glavni krivac su lokalne samouprave jer se na njihovoj teritoriji zida i njihove inspekcije ne smeju više da se prepucavaju sa republičkim ministarstvom oko toga ko je nadležni. Pošto nema dovoljno inspektora, naročito onih obučenih, prenosi se odgovornost sa jednog organa na drugi. Ne može neko da tvrdi da ne zna šta mu se dešava na teritoriji, a da divlja gradnja cveta. Oni koji ovo dopuštaju moraju da se smene i da se rigorozno kazne.”\nOprez: Radnici rade alkoholisanom stanju\nOba naša sagovornika ističu da poseban problem predstavlja to što na srpskim gradilištima neretko rade radnici u alkoholisanom stanju. Ovaj problem zajednički je i za radnike koji su legalno prijavljeni koliko i za one koji rade na crno, bez obzira na nivo njihove obuke i stepen obrazovanja. Činjenica da na ovaj problem treba da se skreće posebna pažnja je poražavajuća. Slika građevinca na skeli sa pivom u ruci učestala je u tolikoj meri da je već odavno postala “norma”, odnosno nešto na šta većina prolaznika ne bi ni pobratila pažnju. Ovim putem apelujemo na izvođače radova da skrenu pažnju svih svojih radnika na opasnosti do kojih može doći ukoliko se radi u alkoholisanom stanju.\nKada će se situacija poboljšati?\nU Sindikatu radnika građevinarstva jedno od rešenja vide u poboljšanju statusa sindikalaca kojima bi trebalo da se omogući ulaz na gradilišta u slučaju kada primete da u njima nisu sprovdene sve mere bezbednosti. Svoju ulogu oni vide kao preventivnu, jer bi im se tako omogućilo da porazgovaraju sa investitorima, izvođačima i radnicima, i ukažu im na potencijalne opasnosti.\n“Mi smo još pre deset godina tražili da sindikalni predstavnici dobiju staus službenih lica”, pojašnjava Torlaković. „Više puta smo na okruglim stolovima i edukacijama nudili takvu varijantu, a pisali smo i zvanični predlog Ministarstvu. Predlog smo upoređivali i sa zakonima u Švedskoj gde sindikalni predstavnici mogu da dođu na gradilište. No, prošlo je mnogo godina od kada smo ušli u te procese i nikada nismo naišli na podršku. U ovoj dobi neo-liberalizma gde je sve na strani gazde i investitora, utopija bi bila da neko prihvati da sindikalci budu preventivni inspektori koji dolaze na gradilište.”\nPo svemu navedenom vidimo da rešenje preko noći jednostavno ne postoji i da će verovatno trebati godine da se situacija na domaćim gradilištima pokrene nabolje – ukoliko se sa ispravljanjem propusta na svim nivoima krene u što skorijem periodu. Ostaje još da se vidi da li će medijska pažnja koju nesreće na srpskim gradilištima dobijaju u poslednje vreme makar malo pogurati ove procese.\n#Goran Rodić #gradiliste #nesrece #nesrece na gradilistu #poginuo radnik #sasa torlakovic #sindikat\nnisam siguran koliko alkholizam uticao na ove nesrece koje su desile ali je evidentno da je to jedan od problema\nStarsno sta se desava u Srbiji i niko od nadeznih da reaguje na to.


BiH: Izetbegović je učestvovao na 10. konferenciji predsednika parlamenata država jugoistočne Evrope i Višegradske grupe u Budimpešti\nBy Newsroom / Објављено на: September 24, 2021\nPristupni put BiH EU zahteva sveobuhvatne političke i ekonomske reforme koje su blokirali oni koji smatraju da je njihovo neosporno pravo da negiraju genocid, rekao je u petak predsedavajući Doma naroda Parlamentarne skupštine BiH Bakir Izetbegović na 10. konferenciji predsednika parlamenata zemalja jugoistočne Evrope i Višegradske grupe u Budimpešti.\n“Razlozi zbog kojih je evropski put BiH blokiran su blokade i krize izazvane političkim snagama iz entiteta Republika Srpska (RS) samo zato što im je zakonski zabranjeno negiranje genocida i slavljenje ratnih zločinaca. Bosanske građane trenutno drže kao taoce oni koji smatraju da je njihovo neosporno pravo da negiraju genocid i odlikuju osuđene ratne zločince”, upozorio je Izetbegović.\nOn je takođe upozorio na primere diskriminacije u entitetu RS, rekavši da zagovornici takve politike prete Dejtonskom mirovnom sporazumu kojim je okončan rat u BiH 1992-1995, ugrožavajući tako mir i stabilnost regiona.\nPredsedavajući Doma naroda pozvao je sve zemlje članice EU da pokažu nultu toleranciju prema kreatorima destruktivnih politika i da koriste mehanizme koji mogu zaustaviti i sprečiti destabilizaciju situacije. U tom kontekstu, on je ukazao na potrebu sprovođenja presuda Evropskog suda za ljudska prava i eliminisanja diskriminacije u izbornom procesu.\n“BiH je država koja se sastoji od dva entiteta, tri naroda, ali i četiri političke grupe – bošnjačke, srpske, hrvatske i građanske. Ova poslednja je barem dvostruko zastupljenija u Parlamenarnoj skupštini BiH i Parlamentu FBiH od hrvatskih stranaka. Usprkos tome, ovu grupaciju žele da ‘zbiju’ u bošnjačku kvotu od 33 posto, iako bošnjačke i građanske stranke čine 60 posto glasačkog i parlamentarnog tela”, rekao je Izetbegović.\nPredsedavajući je govorio i o praksi zloupotrebe ovlaštenja Doma naroda, ali i nezadovoljstvu stranaka etničkih Hrvata zbog načina na koji se biraju predstavnici u institucijama vlasti.\nOn je podsetio da su uklanjanje veta u procesu donošenja odluka i smanjenje ovlaštenja domova naroda zahtevi Evropske komisije i Venecijanske komisije.\nKonferenciji, koju je organizovao predsednik Narodne skupštine Mađarske Laszlo Kover, prisustvovali su i mađarski premijer Viktor Orban i evropski komesar za proširenje Oliver Varhelyi. Učesnici Konferencije usvojili su zajedničko saopštenje kojim se potvrđuje posvećenost evropskim integracijama i pozvali članice EU da ubrzaju proces proširenja, saopštio je Izetbegovićev kabinet.\nĐukanović: Rusija pokušava napraviti Crnu Goru trojanskim konjem za NATO i EU, kada bude primljena u članstvo\nHrvatski predsednik naglašava potrebu za zdravijim, održivijim i pravednijim prehrambenim sistemima\nSlovenija ima prvi pomorski prostorni plan u istočnom Mediteranu\nOsmani, Komšić i Đukanović zabrinuti zbog situacije u regionu\nGrčki premijer Mitsotakis sastao se sa generalnim sekretarom UN\nKipar: Predsednik Anastasiades danas govori na Generalnoj skupštini UN\nRumunija: Ciolos i Barna u drugom krugu izbora za predsednika USR PLUS\nSrbija: Vučić postavio uslove za nastavak dijaloga sa Kosovom\nYotova: Bugarska je pod jakim pritiskom Evrope zbog veta za Severnu Makedoniju


Dubai i dalje najprometnij međunarodni aerodrom na svetu\nDubai je i dalje najprometniji međunarodni aerodrom u svetu sa 83,6 miliona putnika 2016. godine.\nMeđutim, taj podatak koji je danas objavio Aerodrom, pokazuje da nije postignut promet od 85 miliona putnika kojem se nadala uprava.\nPol Grifits, generalni direktor Aerdoroma Dubai, rekao je u saopštenju da se nada da će ove godine biti dostignut promet od 89 miliona putnika.\nTime bi se taj aerodrom približio aerodromima u Atlanti i Pekingu koji vode po ukupnom prometu, a ne samo u klasi međunarodnih aerodroma kakav je Dubai.\nDubai je najprometniji aerodrom u svetu za međunarodni saobraćaj prvi put postao 2014. godine, kada je nadmašio londonski Hitrou.\nAerodrom u Dubaiju je baza kompanije Emirati koja obavlja interkontinentalne i druge duge letove.


ODLUKA O JEDINSTVENOM KODEKSU ŠIFARA ZA UNOŠENJE I ŠIFRIRANJE PODATAKA\nODLUKA O JEDINSTVENOM KODEKSU ŠIFARA ZA UNOŠENJE I ŠIFRIRANJE PODATAKA U EVIDENCIJAMA U OBLASTI RADA: Poslodavci u obavezi da ažuriraju podatke o zaposlenima prema novom šifarniku\nPoslodavci u Srbiji u obavezi su da do kraja godine ažuriraju podatke o zaposlenima prema novom šifarniku zanimanja koji se primenjuje od 1. januara 2019. godine, a koji je usklađen sa međunarodnim standardima i realnim potrebama domaće privrede, rečeno je na okruglom stolu u Privrednoj komori Srbiji gde je predstavljen jedinstveni kodeks šifara za unošenje i šifriranje podataka u oblasti rada.\nMinistar za rad, zapošljavanje, boračka i socijalna pitanja Zoran Đorđević kaže da je uvođenje jedinstvenog šifarnika, u kojem je popisano 3.641 zanimanje, "dobra vest za sve koji su se do sada vodili pod okvirnim zanimanjima".\nĐorđević je ukazao da šifarnik zanimanja u Srbiji nije ažuriran od 1990. godine, ali da ni tada nije obuhvatio mnoga zanimanja, što je kaže stvaralo višestruke probleme.\n"Od nepoznavanja potreba za određenim kadrom do toga da pojedinim studentima nisu mogle da se nostrifikuju diplome jer zanimanja za koja su se školovali nisu postojala u šifarniku", rekao je Đorđević.\nMinistar je naveo da od 1. januara ove godine poslodavci mogu da u Centralnom registru unose nova zanimanja zaposlenih, te da do 31. decembra morati da ažuriraju podatke o zaposlenima, a da od 1. januara 2020. godine moraju da koriste isključivo novi šifarnik.\n"Stari šifarnik je bio potpuno neupotrebljiv, stručna radna grupa je radila sve ispočetka i trudila se da popiše sva nova zanimanja", naveo je Đorđević i dodao da će se spisak zanimanja pravovremeno ažurirati u skladu sa novim programima koje bude uvodilo Ministarstvo prosvete po dualnom modelu obrazovanja.\n"Osim što omogućuje da analiziramo koja su zanimanja potrebna na tržištu rada i da radimo prekvalifikacije i dokvalifikacije, korist od šifarnika imaće i Ministarstvo prosvete budući da smo u procesu reforme obrazovanja i da treba da znamo koji su nam profili potrebni", istakao je Đorđević.\nPomoćnica ministra prosvete za dualno i preduzetničko obrazovanje Gabrijela Grujić Garić podsetila je da je Ministarstvo prosvete prošle godine donelo Zakon o nacionalnom okviru kvalifikacija ("Sl. glasnik RS", br. 27/2018) i da Ministarstvo prosvete trenutno radi i na uspostavljanju registra u koji je do sada uneto 140 kvalifikacija.\nNa pitanje kako će obrazovni sistem iskoristiti primenu novog šifarnika zanimanja, Grujić Gajić je navela da će u narednoj školskoj godini biti uvedeno devet novih profila u srednjim školama po dualnom modelu obrazovanja i da će biti ukupno 43 profila.\n"Moramo se usmeriti ka savremenom tehnološkom razvoju. Kada se pravi kvalifikacija profila po dualnom modelu nastave, inženjeri iz kompanija nam daju opise poslova usklađenih sa savremenim tehnološkim razvojem. Na taj način mladi stiču teorijska znanja u školama, a na praksi stiču stručne veštine", rekla je Grujić Gajić.\nDirektor Nacionalne službe za zapošljavanje (NSZ) Zoran Martinović naglasio je da novi šifarnik usklađen sa međunarodnim standardima i realnim potrebama domaće privrede i da se njime jasno razgraničava šta je zanimanje, a šta kvalifikacija.\n"To će doprineti boljem pregledu i ustanovljavanju karakteristika onih koji traže posao i usaglašavanju sa zahtevima tržišta i potrebama poslodavaca", naveo je Martinović.\nKako kaže, u toku su edukacije zaposlenih u NSZ o novom šifarniku kako bi evidencija te ustanove bila potpuno usklađena sa novim kodeksom šifara za unošenja i šifriranje podataka u oblasti rada.\n"NSZ će istovremeno od Centralnog registra obaveznog socijalnog osiguranja preuzimati sve podatke koji se tamo unose u skladu sa novim šifarnikom i na taj način ćemo usklađivati naše baze podataka", pojasnio je Martinović.\nIzvor: Vebsajt RTV, 30.01.2019.


Tizer: Pripadnici specijalnih snaga Vojske Crne Gore izveli su niz obuka sa pripadnicima američke elitne 10. Grupe Specijalnih snaga te zemlje, poznatih kao „Zelene beretke“, sa fokusom na protiv-hibridnoj borbi, saopšteno je danas iz Ministarstva odbrane.\n12.06.2022 - 17:01 | *\n12.06.2022 - 17:01\nKako ističu, njihova znanja testirana su tokom nedavno održane vježbe „Trojan Footprint 22“, kada su širom naše zemlje simulirali nekonvencionalne operacije, po scenariju nalik realnoj situaciji.\n"Operateri specijalnih snaga dvije zemlje tako su potvrdili sposobnost da sinhronizovano neprimijećeno djeluju u lokalnim sredinama i lako se prilagođavaju promjenama situacije na terenu, a nastaviće blisku saradnju i u budućnosti", navode u Ministarstvu odbrane.\nNapominju da su odabir i obuka kandidata, kao i način djelovanja specijalnih snaga VCG, analogni metodama koje koriste „Zelene beretke“, pri čemu je dio instruktora završio prestižni Kurs kvalifikacije te jedinice u SAD.\n"Kao i njihove američke kolege, pripadnici specijalnih snaga Vojske Crne Gore se, osim direktne akcije, osposobljavaju za nekonvencionalno ratovanje i protiv-hibridnu borbu, mentorisanje partnerskih snaga, prikupljanje obavještajnih podataka, targeting važnih meta, specijalno izviđanje, kao i za sve vidove asimetričnog ratovanja", zaključuju u Ministarstvu.\nTagovi: Vojska Crne Gore, obuka, Zelene beretke\nKapaciteti Ministarstva odbrane i Vojske Crne Gore spremni su kako bi dali podršku i doprinos sistemu zaštite i spašavanja koji je u toku ljetnje sezone uvijek izložen različitim izazovima.


SNSD će tražiti i smjenu Ognjena Tadića – mojKontakt portal – Radio Televizija Kontakt\nSNSD će tražiti i smjenu Ognjena Tadića\nNakon raskida partnerskih odnosa na nivou BiH između ove dvije stranke, Predstavnički dom bh. parlamenta 24. oktobra podržao je zahtjev Kluba SNSD-a i smijenio Mirka Šarovića (SDS), ministra vanjske trgovine i ekonomskih odnosa BiH, i njegove stranačke kolege Radmilu Mitrović i Mirka Okolića, zamjenika ministra za ljudska prava i izbjeglice odnosno zamjenika ministra odbrane BiH. Protiv smjena bili su poslanici SDS-a, HSP-a i SDA, uz objašnjenje da je u Predstavnički dom došao stav Vijeća ministara o smjenama, a ne odluka predsjedavajućeg Vijeća, “kako zakon nalaže”.\nStaša Košarac (SNSD), šef Kluba srpskih delegata u Domu naroda, tvrdi da će na sutrašnjoj sjednici u ime Kluba zatražiti uvrštavanje u dnevni red smjene funkcionera SDS-a u Vijeću ministara, ali i Ognjena Tadića (SDS), predsjedavajućeg Doma.\n“U našoj inicijativi tražili smo da smjena Ognjena Tadića bude uvrštena u dnevni red na prvoj narednoj sjednici. Kako nije uvrštena u dnevni red, mi ćemo tu inicijativu predložiti na samoj sjednici, kao i inicijativu za smjenu Šarovića, Mitrovićeve i Okolića”, rekao je Košarac.\nI on i Halid Genjac (SDA), šef Kluba bošnjačkih delegata, kažu da za uvrštavanje ove dvije inicjative na dnevni red sjednice Doma naroda postoji dovoljno glasova, kao što ima i dovoljno “ruku” za izglasavanje smjena.\n“U Domu će postojati dovoljna i opšta i entitetska većina za smjenu i Tadića i kadrova SDS-a u Savjetu ministara. Veoma je ružno Tadićevo ignorisanje inicijative Kluba srpskih delegata da u dnevni red sjednice uvrsti zahtjeve za smjenu”, ocijenio je Košarac, istakavši da Tadić, koji juče nije odgovarao na naše telefonske pozive, “nema podršku većine Kluba srpskog naroda, koji ga je i predložio za predsjedavajućeg Doma”.\nTroje bošnjačkih delegata iz SDA, ponovio je juče Genjac, “ni na koji način neće sudjelovati u glasanju” o smjeni funkcionera SDS-a u Vijeću ministara.\n“Bićemo na sjednici i činićemo kvorum, ali pri glasanju o ovoj tački, ako bude uvrštena na dnevni red, nećemo biti ni suzdražni ni za ni protiv. Odlučiće glasovi za ili protiv, a mislim da postoji dovoljno njih za smjenu”, kazao je Genjac, podsjetivši na stav SDA da ovo nije njihova podrška SDS-u nego insistiranje na zakonitosti i ustavnosti.\nZa smjenu Šarovića, Okolića i Mitrovićeve postoji neophodna većina i u Klubu hrvatskih delegata u Domu naroda, čije su stranke (SDP i dva HDZ-a) razrješenje kadrova SDS-a podržale u Predstavničkom domu.\n“Ovo nije pitanje smjene Šarovića ili bilo koga drugog, nego političko pitanje u vezi s promjenom odnosa unutar parlamentarne većine, odnosno između SDS-a i SNSD-a”, izjavila je Borjana Krišto (HDZ BiH), predsjedavajuća Kluba hrvatskih delegata.\nOna tvrdi da HDZ BiH još nije zauzeo stav o zahtjevu za smjenu Tadića i naglašava da nije sigurna da će se ova tačka naći na dnevnom redu.\nLukašenko: Možda su naše trupe pomogle migrantima da uđu u Evropsku uniju\nNovak: Igram najbolji tenis u 2013.


OMBUDSMAN, UČESTVOVAO JE KONFERENCIJI OSBE-A O LJUDSKIM PRAVIMA U VILNIUSU - Vesti - Avokati i Popullit\nOMBUDSMAN, UČESTVOVAO JE KONFERENCIJI OSBE-A O LJUDSKIM PRAVIMA U VILNIUSU\nOSBE POZIVA INSTITUCIJE O LJUDSKIM PRAVIMA DA POPUNE PRAZNINU IZMEĐU VLADE I GRAĐANA\nVilnius, 13-14 jula 2011 – Jake i nezavisne nacionalne institucije o ljudskim pravima su neophodne da ispune prazninu između vlade i građan\nVilnius, 13-14 jula 2011 – Jake i nezavisne nacionalne institucije o ljudskim pravima su neophodne da ispune prazninu između vlade i građanskog društva, bila je poruka međunarodne konferencije, koja je održana u Vilniusu, glavnom gradu Lituanije.\nNa ovoj dvodnevnoj konferenciji organizovanoj od strane Kancelarije OSBE-a, Lituanije kao Predsedavajuće države i Kancelarije za demokratske institucije i ljudska prava (ODIHR), predstavnici oko 30 država, među njima i Kosova, diskutovali su o načinima jačanja uloge takvih institucija na promovisanju i poštovanju ljudskih prava.\nZam- ministar Spoljnih poslova Lituanije gđa. Asta Skaisgirytė-Liauškienė, naglasila je da rad OSBE-a u ovoj oblasti može poslužiti kao osnova za jednu moguću olluku na jačanju angažovanja nacionalnih institucija za ljudska prava u Ministarskom savetu Organizacije, koja će se održati u decembru 2011. godine, u Vilniusu.\nDok, Ambasador Janez Lenarčič, Direktor ODIHR-a, rekao je da nacionalne institucije o ljudskim pravima treba da postupaju kao posmatrači primene obaveza vlade u vezi sa ljudskim pravima, kao i da igraju ulogu mosta u postojećoj praznini komuniciranja između vlade i građanskog društva.\nRosslyn Noonan, Predsednik Međunarodnog koordinirajućeg komiteta i nacionalnih institucija o ljudskim pravima, rekao je da vlade koje osnivaju nezavisne nacionalne institucije o ljudskim pravima, šalju jake signale da su one ozbiljne u vezi sa promovisanjem i zaštitom ljudskih prava.\nNa ovoj konferenciji, Ombudsman Kosova, g. Sami Kurteshi, prezentirao je praksu i iskustvo institucije, kao i građanskog društva u vezi sa saradnjom između vlade i parlamenta.\nRad konferencije odvijao se u dve grupe i četiri plenarne sednice.\nBazirajući se na preporuke koje su date na ranijoj konferenciji OSBE-a o ovom pitanju, u aprilu u Beču, na ovoj konferenciji je fokusirano na interakciji nacionalnih institucija o ljudskim pravima sa nacionalnim parlamentima, izvršnim ograncima upravljanja, pravosuđa i građanskog društva.\nU 41 države, od 56 država učesnice OSBE-a, postoje nacionalne institucije o ljudskim pravima.


Dačić koji večeras u Briselu razgovara s Vladimirom Bilčikom, Tanjom Fajon, Eduardom Kukanom i Knutom Flekenštajnom, kaže da pre 1. jula ne očekuje da će dobiti moguće termine za posetu evropskih parlementarca i nastavak Međuparijskohg dijaloga u Srbiji.\n- Dijalog u Srbiji sa strankama kojima to nije osnovni uslov da učestvuju na izborima, već se odvija uspešno i žao mi je što se kasni sa druge strane, a teme su nam iste. Tek ćemo videti šta je njiihov predlog oko posete Srbiji - poručio je Dačić.\nPredsednik Parlamenta Srbije sutra se sastaje i s predsedavajućim Spoljnopolitičkog odbora EP Dejvidom Mekalisterom, koji je i inicijator posredovanja EP u Međupartjskiom dijalogu u Srbiji.\nDačić je tokom današnjeg učešća na samitu predsednika parlamenata sa Zapadnog Balkna u Briselu, pozvao predsednika EP Davida Sasolija da sledeći sastanak ovog formata organizuje u Beogradu, ali i da dođe u posetu Srbiji.\nIvica Dačić Evropski parlament predsednik Skupštine Međupartijski dijalog\nNEVEROVATNO NAUČNO OTKRIĆE: U Peruu pronađena mumija stara 800 godina


Ostali sportovi - Prijemi naših sportista kod gradonačelnika\nNapisano u kategoriji Ostali sportovi, 17 septembra, 2015\nČlan Veslačkog kluba „Tamiš“ Miloš Stanojević i Rukometni klub „Jabuka“ imali su tu čast da budu primljeni u kabinetu gradonačelnika Pančeva Saše Pavlova. U prisustvu gradskog većnika zaduženog za sport Aleksandra Farkaša, gradonačelnik je čestitao uspešnim pančevačkim sportistima i time im poručio da Grad stoji uz njih.\nMiloš Stanojević je na Svetskom prvenstvu u Francuskoj osvojio bronzanu medalju u trci na 2.000 metara u skifu za lake veslače. To je bio njegov najveći uspeh u višegodišnjoj karijeri, a treba reći da je on jedini član Veslačkog kluba „Tamiš“ koji je učestvovao na najvećoj svetskoj smotri. Međutim, na ovom takmičenju on je vozio u čamcu koji mu je ustupio francuski klub sa kojim sarađuje. Ta finansijska pomoć koja je neophodna „Tamišu“ i Milošu Stanojeviću bila jedna od glavnih tema razgovora u kabinetu gradonačelnika i obećano je da će se preduzeti značajni pomaci na tom polju.\nRukometaši „Jabuke“ prethodnu sezonu završili su kao šampioni Druge lige Sever i time se plasirali u Prvu ligu Srbije. Ovaj veliki uspeh pozdravio je Saša Pavlov uz reči da je to još jedan dokaz teze da je Pančevo zaista „grad rukometa“. Ocenjeno je da RK „Jabuka“ godinama odrađuje odličan posao, na čelu sa trenerom Žikicom Milosavljevićem i da je veoma važno i dobro što ovaj klub prati u stopu ŽRK „Dinamo“, te je sada samo jedan rang ispod njega.


RTS :: Šutanovac sa Josipovićem\nPolitika Šutanovac sa Josipovićem\nponedeljak, 07. jun 2010, 10:38 -> 18:37\nŠutanovac sa Josipovićem\nSaradnja Srbije i Hrvatske nema alternativu i ona je neophodna za budućnost celog regiona, rekao ministar odbrane Dragan Šutanovac posle razgovora sa hrvatskim predsednikom Ivom Josipovićem.\nMinistar odbrane Srbije Dragan Šutanovac razgovarao je, u Zagrebu, sa predsednikom Hrvatske Ivom Josipovićem o saradnji i evropskoj budućnosti dve države.\nPosle sastanka, Šutanovac je izjavio novinarima da je, tokom susreta sa predsednikom Josipovićem, potvrđena apsolutna saglasnost da saradnja nema alternativu i da je za budućnost celog regiona neophodna saradnja dve države, ali, svakako, i dve vojske.\n"Saglasili smo se da evropska budućnost i Srbije i Hrvatske treba da bude zagarantovana u okviru Evropske unije, sa željom da imamo zajedničku podršku u tom pravcu", rekao je ministar odbrane.\n"Potpuno sam ubeđen da predsednik Josipović i predsednik Srbije Boris Tadić predstavljaju faktor stabilnosti ne samo u ovim dvema državama, već na prostoru celog regiona Zapadnog Balkana", rekao je ministar odbrane Srbije.\nHrvatski predsednik primio je srpskog ministra odbrane povodom sutrašnjeg potpisivanja bilateralnog sporazuma između Hrvatske i Srbije o saradnji u oblasti odbrane.\nNajavljeno potpisivanje sporazuma važan je korak u unapređenju odnosa dve države koji doprinosi stabilnosti u jugoistočnoj Evropi, ocenili su Josipović i Šutanovac.\nJosipović je izjavio da očekuje da će sporazum učvrstiti i proširiti područje međusobne odbrambene saradnje koja je od "važnosti za čitav region".\nGovoreći o rezultatima Srbija u izvozu robe vojne namene, Šutanovac je pozvao Hrvatsku na saradnju u svim vojnim programima za koje postoji zajednički interes.\nŠutanovac je hrvatskog predsednika obavestio o reformama koje sprovodi Vojska Srbije, o rokovima za postizanje pune profesionalizacije i planovima za učestvovanje u mirovnim misijama.\n(ponedeljak, 07. jun 2010, 22:57) - anonymous [neregistrovani]\n(ponedeljak, 07. jun 2010, 20:28) - anonymous [neregistrovani]\n(ponedeljak, 07. jun 2010, 19:19) - anonymous [neregistrovani]


M. K. 12. aprila 2017. 07:41\nMinistarstvo unutrašnjih poslova Republike Srbije saopštilo je da je u saradnji sa nadležnim tužilaštvom rasvetlilo poreklo snimka objavljenog na društvenim mrežama na kom se vidi ubacivanje u kutiju listića koji podsećaju na birački materijal i da se radi o šali.\nMUP je istragom utvrdio da se ubacivanje pomenutih listića odigralo u privatnoj kući M. P. (1980) iz sela Lukare u blizini Novog Pazara 5. aprila 2017. godine, odnosno tri dana nakon održavanja izbora.\n„Listići koji podsećaju na birački materijal nisu originalni, jer nemaju žig niti druge zaštitne elemente, već su, kako je prizananjem svih saslušanih lica ustanovljeno, odštampani na kućnom štampaču M. P. i prema njegovim rečima služili su za šalu sa njegovim rođacima i prijateljima,“ naveo je MUP juče u saopštenju.\nPredmetni snimak je, kako se dodaje, sačinio E. P. (1997) koristeći mobilni telefon M. P. koji ga je potom, po sopstvenom priznanju, lično postavio na društvene mreže, a nakon nekolilo minuta M. P. je i lično uklonio snimak sa interneta.\nTakođe, M. P. je u izjavi datoj policiji ukazao da je snimak nastao u njegovom domaćinstvu i da je to razlog što se na snimku vidi da je bos, odnosno da nema obuću.\n„Osim šala koje je, po sopstvenom priznanju, pravio na račun premijera, pozivajući ga da ga zaposli u rudniku, iako u svojoj izjavi kaže da u okolini mesta gde živi ne postoji bilo kakav rudnik, M. P. je na jednom od listića dodao i redni broj 12 sa imenom svog rođaka E. P. kako bi to iskoristio za šalu i podsećanje rođaka da treba da ga zaposli,“ iznosi MUP u saopštenju.\nPolicija je uzela sve listiće i predala ih nadležnom tužilaštvu i na tim listićima se ne nalazi bilo kakva vrsta zaštite koja postoji na originalnom biračkom materjalu. Policija je saslušala i E. P. (1995) i E. P. (1997) i ta dovedena lica su u svojim iskazima potvrdila navode M. P.\nSaslušanjima je prisustvovao i zamenik tužioca Prvog OJT u Beogradu, a policija je završila istragu i predala izveštaj nadležnom tužilaštvu na dalje postupanje i preduzimanje svih zakonskih radnji na kvalifikaciji eventualnog krivičnog dela ili prekršaja koji se prepoznaju u radnjama M. P.


Vesti online / Vesti / Društvo / Trnovit put do glasova\nTrnovit put do glasova\nMnogo problema: Aleksandar Čotrić\n- Naravno da pozdravljam ovu odluku. Dijaspora bi definitivno trebalo da ima veći uticaj na politička dešavanja u zemlji i bez sumnje bi trebalo da se nađe neki adekvatan modus njihovog učešća u parlamentu. Ali, sama činjenica da neko osniva stranku dijaspore ne znači i da će imati prednost, odnosno da će biti u drugačijem položaju od bilo koje druge partije. Pri tome, da bi se neko ozbiljno bavio politikom, potrebno je da ima politički program i ideologiju oko koje će se ljudi okupiti. Tu su, zatim, i novac ljudi na terenu, kao i uticaj u različitim segmentima društva. U Srbiji je već ogroman broj registrovanih stranaka sa raznim programima i ideologijama, pa ako ta buduća stranka ima ambicije da deluje u otadžbini, onda nije dovoljno da u fokusu ima samo probleme dijaspore, već bi morala da se bavi i dnevnopolitičkim događajima iz zemlje. To bi onda podrazumevalo da rukovodstvo stranke bude stalno u Srbiji - ocenio je Srđan Srećković, poslednji ministar ukinutog Ministarstva za dijasporu.\nI Aleksandar Čotrić, bivši čelnik Ministarstva za dijasporu, pozdravio je ideju da dijaspora dobije svoju političku stranku u Srbiji, ali takođe upozorava na činjenicu da je bavljenje politikom ozbiljan posao koji zahteva puno novca i dobru infrastrukturu.\n- Pozdravljam ideju i želim im mnogo uspeha na političkoj sceni Srbije u nastojanju da dobiju podršku pre svega od naših ljudi koji žive u inostranstvu. Formiranje pokreta, a kasnije stranke, možda je način da se glas srpske dijaspore čuje još glasnije i da se razmatra mnogo ozbiljnije nego što je sada slučaj - ističe Čotrić.\nOn dodaje da je puno problema koji tište dijasporu, a dosad nisu rešeni.\n- Možda je ovo način da se napravi uticaj na državu da uradi ono što je do nje, odnosno da odgovorni u Vladi Srbije shvate da je naša dijaspora veoma značajna, mada dosad nije imala takav tretman. Podsetiću da već već četiri godine nemamo direktora Uprave za saradnju sa dijasporom i Srbima u regionu, a već godinama se ne povećavaju sredstva namenjena za sufinansiranje programa dijaspore. Jedan od velikih problema je što se i dalje teško dobija državljanstvo Srbije ili što se ne posvećuje dovoljna pažnja dopunskim školama na srpskom jeziku. Otuda je inicijativa za formiranje stranke dijaspore po meni jedna vrsta pozitivnog pritiska da ova pitanja počnu da se rešavaju - ističe Čotrić.\nPrema Čotrićevim rečima, odnos matice prema svojoj dijaspori morao bi da se sistemski reši, što bi značilo da se predstavnici Srba iz inostranstva nađu u Skupštini Srbije.\n- Od početka se zalažem da se, pored postojećeg oblika glasanja, za našu dijasporu uvedu i rezervisana poslanička mesta za predstavnike u Skupštini Srbije na isti način na koji je to urađeno u velikom broju evropskih zemalja. Podsetiću da se takav model već primenjuje u Rumuniji, Mađarskoj, Hrvatskoj i Makedoniji. Otuda je pravi trenutak da se u sklopu budućih ustavnih promena nađe i ova, upravo zbog velikog broja naših ljudi u inostranstvu - zaključio je Aleksandar Čotrić.\nFormiranje stranke - ozbiljan posao\nAleksandar Čotrić upozorava da je formiranje političke stranke veoma ozbiljan posao.\n- Da bi se danas u Srbiji postigao bilo kakav politički uspeh, potrebno je imati ne samo veliki novac, već su potrebni i mediji, zatim infrastruktura koja se dugo i teško formira. Osim toga, program stranke ne sme da pokriva samo jedan segmetn društva, već i sve druge, kako bi se dobila podrška i onih koji nisu u dijaspori. Na sve to je potrebno naći ljude koji su dovoljno energični, a pri tom nisu iskompromitovani da bi sve to sproveli u delo. Bez svega ovoga teško je danas pozicionirati se na političkoj sceni Srbije - objašnjava Čotrić.\nUticaj kroz institucije\nZa Ivana Kostića, predsednika Odbora za dijasporu i Srbe u regionu Skupštine Srbije, ideja o formiranju političke stranke dijaspore je dobra, ali se postavlja pitanje njihovog uticaja, odnosno efekata na budući položaj dijaspore.\n- Podržavam ideju o formiranju stranke dijaspore i smatram da svako treba da se bori na način za koji veruje da može da doprinese popravljanju položaja Srba u dijaspori. Posebno zato što je naša dijaspora godinama očekivala pomoć države u rešavanju nekih stvari, a da malo ili ništa od toga dosad nije urađeno. Međutim, da bi se neko ozbiljno bavio pitanjima dijaspore potrebno je da ima ozbiljnu logistiku, strukturu, budžet i kvalitetne ljude koji će stati iza svega. Moj principijelni stav je da je to moguće isključivo kroz državne institucije, odnosno Ministarstvo spoljnih poslova i Upravu za dijasporu i Srbe u regionu: Moguće je i kroz Skupštinu i Vladu Srbije nešto učiniti na poboljšanju položaja srpske dijaspore. To su institucije koje treba da odlučuju o položaju srpskog naroda kroz konkretne mere. Političke stranke, bez obzira na njihove želje ili ambicije, ipak ne mogu da zamene aktivnosti države jer nemaju taj autoritet - naglašava Kostić.


M. P. 11. oktobra 2021. 18:10\nFoto: edwina_mc Pixabay.com\nOtkrijte koje su to tri greške koje većina pravi, a zbog kojih se zimnica uvek pokvari.\nSezona pripreme zimnice je uveliko počela, domaćice spremaju omiljene specijalitete po proverenoj recepturi. Ali, čak i kada koristimo oprobane metode, desi se da se sadržaj tegle pokvari…Šta to radimo pogrešno?\nDomaćice su iz svog iskustva navele nekoliko grešaka koje dovode do toga da se zimnica pokvari, a evo i o čemu je reč…\n1. Nepravilno sterilisane tegle\nAko su tegle loše sterilisane u njima mogu da ostanu bakterije i razni štetni mikroorganizmi, a koji će dovesti do fermentacije voća i povrća. Da biste izbegli rizik od ove pojave, važno je da se dezinfekcija izvede temeljno. Dobro oprane tegle i poklopce poređajte u pleh i stavite u rernu zagrejanu na 180 stepeni C. Važno je i da se tegle i poklopci međusobno ne dodiruju. Neka se „suše“ 15,20 minuta, pa izvadite pleh i ostavite da se ohlade. Vodite računa i da zimnicu dobro zatvorite, odnosno da poklopac dobro učvrstite kako u njih ne bi ušao vazduh.\nRecept koji oduševljava: Sačuvajte grožđe za zimu u tegli, a da ne…\n2. Upotreba prezrelog voća i povrća\nPrezrelo voće i povrće se se mnogo brže raspasti i pokvariti, čak i kada koristite konzervanse. Birajte čvrste polodove, kojima nije oštećena površina niti imaju po njoj tačkice koje ukazuju da skoro propadanje.\n3. Loše mesto za odlaganje\nDa bi zminica preživela zimu, mora da se čuva da mestu gde nema promaje, vlage, toplote, na mestu gde je direktno izloženo suncu… Sve su to faktori koji utiču na ubrzanu fermenatciju voća i povrća i tegli i njihovo brže kvarenje. Saznajte i koja mesta se nikako ne preporučuju!


Apel građanima da bez sankcija predaju nelegalno oružje – mojKontakt portal – Radio Televizija Kontakt\nApel građanima da bez sankcija predaju nelegalno oružje\nU prvih osam mjeseci ove godine na području CJB Banjaluka evidentirana su 142 krivična djela nedozvoljene proizvodnje i prometa oružja ili eksplozivnih materija i 117 prekršaja po Zakonu o oružju i municiji, od čega je 116 prekršaja počinjeno nelegalnim posjedovanjem oružja.\nU istom periodu privremeno je oduzeto 183 komada oružja dugih cijevi, 132 komada oružja kratkih cijevi, 90 komada minsko-eksplozivnih sredstava i 4.125 komada municije, saopšteno je iz CJB Banjaluka.\nMinistarstvo unutrašnjih poslova /MUP/ Republike Srpske uz podršku UNDP-a, OEBS-a, Međunarodnog komiteta Crvenog krsta, britanske ambasade u BiH i EUFOR–a organizuje do 31. decembra 2014. godine kampanju “Biraj život bez oružja”.\nCilj kampanje je animirati što veći broj građana da, u skladu sa Zakonom o amnestiji, bez ikakvih posljedica mogu predati ilegalno naoružanje koje posjeduju, kao i da do kraja februara 2014. godine mogu podnijeti zahtjev za legalizaciju oružja, čije je držanje i nošenje dozvoljeno, a da nisu dužni da dokazuju porijeklo oružja.\nBesplatno školovanje za troje studenata\nSporazum o profesionalnoj saradnji Srpske i Srbije


Ministar sporta i mladih Nikola Janović primio je stipendiste "Specijalne olimpijade", Ivana Stojanovića i Lazara Živkovića, kao i predsjednika tog nacionalnog sportskog saveza, Aleksandra Vuksanovića i direktora Ivana Radovića...\nSportskim savezima preko 4,6 miliona eura\nI ove godine Vlada Crne Gore i Ministarstvo sporta i mladih izdvojili su rekordna sredstva za razvoj sporta. Iz budžeta Ministarstva biće opredijeljeno 4.623.000, za finansiranje programa krovnih sportskih organizacija i sportskih saveza. Povećanjem za preko 600.000 eura u odnosu na prethodnu godinu sredstva koja COK, POK-a i nacionalni sportski savezikoriste za realizaciju svojih godišnjih programa, potvrđujemo odgovoran odnos države prema sportskoj oblasti, našim sportistima, sportskim klubovima kao i njihovim obavezamai dokazujemo da su oni u vrhu Vladinih prioriteta...\nVaterpolo reprezentaciji preko 200.000 eura od Vlade i Ministarstva\nNa današnjoj sjednici Vlada je sa tekuće budžetske rezerve opredijelila 202,500 eura za naše bronzane ajkule. Od kada je novi Zakon o sportu u primjeni Crna Gora je postala vodeća država u regionu kada su u pitanju novčane nagrade za naše sportiste. Novina je da se prvi put premije isplaćuju direktno sportistima.\nMinistar sporta i mladih Nikola Janović ugostio je ju-jitsu reprezentativce povodom osvojenih rezultata na svjetskom prvenstvu u Abu Dabiju. “Ponosni smo na činjencu da je Crna Gora jedina država u region koja kroz stipendije i premije vrednuje ostvarene rezultate sportista u neolimpijskim sportovima, te podržava i podstiče iste da istraju u svom radu i daljem napretku. “- ističe Janović...\nAndrea Mićanović, studentkinja Pravnog fakulteta u Podgorici, nova je predstavnica mladih Crne Gore u Upravnom odboru Regionalne kancelarije za saradnju mladih (RYCO -Regional Youth Cooperation Office)...\nMinistarstvo sporta i mladih udružilo je snage sa Ministarstvom unutrašnjih poslova, Ministarstvom javne uprave i Upravom policije, te potpisalo Sporazum o saradnji na temu “Digitalna pismenost i zaštita djece i mladih na internetu”.Uzimajući u obzir da internet predstavlja jedan od glavnih izvora informacija djeci i mladima, Strategijom bezbjednosti i Akcionim planom za realizaciju strategije, prepoznato je da posebnu pažnju treba posvetiti navedenim ciljnim grupama u oblasti sajber bezbjednosti, jer upravo oni predstavljaju najosjetljiviju kategoriju...\nMinistarstvo sporta i mladih, Zavod za transfuziju krvi Crne Gore i NVO Centar za omladinsku edukaciju organizovali su akciju dobrovoljnog davanja krvi sa fokusom na mlade davaoce...\nMinistar sporta i mladih, Nikola Janović, otvorio je regionalnu konferenciju posvećenu socijalnom osnaživanju mladih u riziku. „Kako je pitanje mladih od multiresorskog značaja, Vlada Crne Gore i Ministarstvo sporta i mladih u kontinuitetu sprovode brojne aktivnosti u cilju poboljšanja njihovog položaja, a posebno ranjivih grupa. Naša je misija da sačuvamo mlade od mogućih rizika i da im budemo oslonac kako bi imali što kvalitetnije živote i sjutra aktivno radili na kreiranju boljeg društva za generacije koje dolaze“ - istakao je Janović...\n„Ministarstvo sporta i mladih, u skladu sa Srednjoročnim programom rada Vlade Crne Gore, kontinuirano sprovodi aktivnosti koje se odnose na jačanja društvenog uticaja mladih, kako bi im se olakšao pristup tržištu rada i zapošljavanja. Istraživanje koje je u junu ove godine sprovedeno za potrebe Ministarstva, pokazalo je da oko 83% mladih ispitanika ima pozitivan stav prema razvoju preduzetništva mladih, a čak 55% njih je izjavilo da bi bili veoma zainteresovani za razvoj preduzetništva“ – istakao je Janović...


Foto: sslazio.it | Fudbaler Lacija na meti Zvezde\nN.N. 13.07.2020 10:22\nŠtoper Lacija Bastos mogao bi da pojača Fudbalski klub Crvena zvezda, objavio je "Sportski žurnal" navodeći da bi italijanska veza trenera beogradskog kluba Dejana Stankovića mogla da bude presunda u realizaciji transfera.\nNakon dovođenja Aleksandra Kataija, u Zvezdi se okreću potrazi za novim igračima, a "Sportski žurnal" piše da bi veliko pojačanje mogao da bude Bastos.\nReprezentativac Angole je na spisku želja trenera Stankovića i koliko god njegov dolazak u Beograd u ovom trenutku izgledao nerealno nije isključeno da se realizuje.\nBastos nije standardan u timu Lacija i bez obzira na još godinu dana ugovora može da dobije čiste papire, kako bi se rimski klub oslobodio plate. Crvena zvezda bi ga promovisala u najskupljeg u ekipi, a kompletan posao trebalo bi da odradi menadžer Federiko Pastorelo.\nOn je dugo u odličnim odnosima sa Stankovićem i nema ništa protiv da njegov klijent u narednoj sezoni igra tamo gdje je nekadašnji as Intera trener, sa mogućnošću da se nađe u grupnoj fazi Lige šampiona ili Lige Evrope.\nPotencijalno veliko pojačanje Crvene zvezde 1991. je godište, skrenuo je pažnju na sebe u domovini kao fudbaler Petro Luande. Preselio je potom u ruski Rostov i osvojio Kup, a od ljeta 2016. je u Laciju za koji je upisao oko 100 nastupa.\nBastos FK Crvena zvezda Fudbal


Postoji li rešenje da se zaustavi glad u svetu?\nPostoji li rešenje da se zaustavi glad u svetu?\nDve sedmice pre obeležavanja Svetskog dana hrane, prema saopštenju organizacije za hranu Ujedinjenih nacija, jedan čovek na svakih osam ljudi u svetu hronično je neuhranjen. Procenjuje se da u periodu od 2011. do 2013. godine 842 miliona ljudi gladuje.\nSvetska organizacija za hranu je i upozorila svetske lidere da neki regioni neće moći da ispune cilj da do 2015. godine upola smanje broj gladnih u svetu, jer su šanse za to nejednake za sve imajući u vidu nemogućnosti mnogih zemalja da to postignu. “Zemlje koje su iskusile konflikt u protekle dve decenije verovatno će znatno nazadovati u naporima da smanje glad“, kaže se u izveštaju Svetske organizacije za hranu.\nPolitika čiji je cilj povećanje poljoprivredne proizvodnje čak i u siromašnim predelima ključna je u suzbijanju gladi, tvrde Organizacija za hranu i poljoprivredu (FAO), Svetski program za hranu (WFP) i Međunarodni fond za razvoj poljoprivrede (IFAD).\nU izveštaju se još navodi i da će „zemlje koje su iskusile konflikt u protekle dve decenije verovatno znatno nazadovati u naporima da smanje glad, ali kada se to iskombinuje sa socijalnom zaštitom i drugim merama koje povećavaju prihode siromašnih porodica i njihovu kupovnu moć, to može imati pozitivnije efekte i podstaći razvoj ruralnih sredina“.\nDanas broj gladnih iznosi 12 odsto svetske populacije, što je znatno manje od perioda 1990-1992. godine, kada je taj procenat iznosio 17 odsto, prenosi Rojters. U izveštaju se podseća i da je poslednja procena gladnih za period od 2010. do 2012. godine bila 868 miliona, što je značajan napredak u odnosu na 2009. godinu kada je taj broj težio 1.2 milijarde gladnih.\nVećina ljudi koji trpe glad živi u zemljama u razvoju, gde je procenat neuhranjenosti procenjen na čak 14.3 odsto. Ipak, najveći broj neuhranjenih je u Africi, jer je jedan čovek od pet ljudi neuhranjen, ali se južna Azija smatra najkritičnijim delom sveta.